cyanic-selkie/wikianc huggingface dataset:
മലബാർ കാൻസർ സെന്റർ, തലശ്ശേരി
കാൻസർ ചികിത്സാ കേന്ദ്രം
കേരളത്തിലെ പ്രധാനമായും മലബാർ മേഖലയിലെയും അയൽ സംസ്ഥാനങ്ങളായ കർണാടക, തമിഴ്‌നാട് എന്നിവിടങ്ങളിലെയും കേന്ദ്രഭരണ പ്രദേശമായ പുതുച്ചേരിയിലെ മാഹി ജില്ലയിലെയും കാൻസർ രോഗികളെ ചികിത്സിക്കുന്നതിനുള്ള ഒരു പ്രധാന സർക്കാർ ചികിത്സാ കേന്ദ്രമാണ് മലബാർ കാൻസർ സെന്റർ. പീഡിയാട്രിക് ഹെമറ്റോളജി, പീഡിയാട്രിക് ഓങ്കോളജി, ന്യൂക്ലിയർ മെഡിസിൻ, റേഡിയോളജി, ഇന്റർവെൻഷണൽ റേഡിയോളജി തുടങ്ങി നിരവധി വിഭാഗങ്ങൾ ഇൻസ്റ്റിറ്റ്യൂട്ടിലുണ്ട്. 2008-ൽ ആകെ പുതിയ രോഗികളുടെ എണ്നം 1040 ആയിരുന്നത് 2019-ൽ 6500 ആയി ഉയർന്നു. അതുപോലെ 2019 ൽ തുടർചികിത്സ തേടുന്ന രോഗികളുടെ എണ്ണം 77477 ആയി ഉയരുകയും 4600 പേരെ കിടത്തിച്ചികിത്സയ്ക്കായി പ്രവേശിപ്പിക്കുകയും ചെയ്തു.
പോസ്റ്റ് ഗ്രാജ്വേറ്റ് ഇൻസ്റ്റിറ്റ്യൂട്ട് ഓഫ് ഓങ്കോളജി സയൻസസ് ആൻഡ് റിസർച്ച്
കേരള യൂണിവേഴ്‌സിറ്റി ഓഫ് ഹെൽത്ത് സയൻസസിന്റെ കീഴിലുള്ള ഗവേഷണ കേന്ദ്രമായ എംസിസിയെ ബിരുദാനന്തര ബിരുദ ഇൻസ്റ്റിറ്റ്യൂട്ടായി ഉയർത്തുന്നതിന്റെ ഭാഗമായാണ് ഡിപ്ലോമേറ്റ് ഓഫ് നാഷണൽ ബോർഡ് (ഡിഎൻബി) ഓങ്കോളജി കോഴ്‌സ് 2017ൽ ആരംഭിച്ചത്. 2022 ജൂണിൽ കേരള മന്ത്രിസഭ മലബാർ കാൻസർ സെന്ററിനെ പോസ്റ്റ് ഗ്രാജ്വേറ്റ് ഇൻസ്റ്റിറ്റ്യൂട്ട് ഓഫ് ഓങ്കോളജി സയൻസസ് ആൻഡ് റിസർച്ചായി ഉയർത്തിയതായി പ്രഖ്യാപിച്ചു. ഇതിന്റെ ഭാഗമായി മലബാർ കാൻസർ സെന്റർ (പോസ്റ്റ് ഗ്രാജുവേറ്റ് ഇൻസ്റ്റിറ്റ്യൂട്ട് ഓഫ് ഓങ്കോളജി സയൻസസ് ആൻഡ് റിസർച്ച്) എന്ന് പുനർനാമകരണം ചെയ്യുമെന്ന് കേരള ആരോഗ്യമന്ത്രി വീണാ ജോർജ്ജ് പറഞ്ഞു. പിജി ഇൻസ്റ്റിറ്റ്യൂട്ട് എന്ന നിലയിൽ ദേശീയ മെഡിക്കൽ കമ്മിഷന്റെ കീഴിലുള്ള എംഡി, എംസിഎച്ച്, ഡിഎം തുടങ്ങിയ കോഴ്‌സുകൾ സ്ഥാപനത്തിൽ ആരംഭിക്കാനാകുമെന്നും മന്ത്രി പറഞ്ഞു. നിലവിൽ 270 ഓളം വിദ്യാർത്ഥികളും ആറ് പിഎച്ച്ഡി ഗവേഷണ വിദ്യാർത്ഥികളും ഈ സ്ഥാപനത്തിൽ പഠിക്കുന്നു.
നേട്ടങ്ങൾ
സർക്കാർ മേഖലയിൽ സംസ്ഥാനത്ത് ആദ്യമായി ഒക്യുലാർ ഓങ്കോളജി വിഭാഗം ആരംഭിക്കുന്നത് ഈ സ്ഥാപനത്തിൽ ആണ്. 2022 ലെ കണക്കനുസരിച്ച്, കുട്ടികളിൽ ഹെമറ്റോപോയിറ്റിക് സ്റ്റെം സെൽ ട്രാൻസ്പ്ലാൻറേഷൻ നടത്തുന്ന കേരളത്തിലെ ഏക സർക്കാർ സ്ഥാപനമാണ് മലബാർ കാൻസർ സെന്റർ.
കൊവിഡ്-19 വാക്‌സിനായി മനുഷ്യരിൽ ക്ലിനിക്കൽ പരീക്ഷണങ്ങൾ നടത്തുന്നതിന് അംഗീകാരം ലഭിച്ച കേരളത്തിലെ ഏക സ്ഥാപനമാണ് എംസിസി. ബയോടെക്‌നോളജി ഇൻഡസ്ട്രി റിസർച്ച് അസിസ്റ്റൻസ് കൗൺസിൽ (BIRAC) നിർദേശിച്ച എല്ലാ സൗകര്യങ്ങളും ഉള്ളതിനാലാണ് എംസിസിക്ക് ഈ നേട്ടം കൈവരിക്കാനായത്.
അവലംബം
വർഗ്ഗം:കേരളത്തിലെ ആശുപത്രികൾ
ശ്രീ മഹാവിഷ്ണു ക്ഷേത്രം പള്ളിക്കുറുപ്
വർഗ്ഗം:പുതുമുഖലേഖനം
ബൃഹദ് ഭാരതം
ബൃഹദ് ഭാരതം എന്നത് ഇന്ത്യൻ ഉപഭൂഖണ്ഡത്തിനുമപ്പുറം ചരിത്രപരമായി നിലനിൽക്കുന്ന ഇന്ത്യൻ സംസ്കാരമാണ്. പ്രത്യേകിച്ച്, ഇത് ഇന്ത്യയിൽനിന്നും ബുദ്ധമതവും ഹിന്ദു മതവും ആദ്യ നൂറ്റാണ്ടിൽ പട്ടുപാതവഴി തെക്കുകിഴക്കനേഷ്യയിലേയ്ക്കും മദ്ധ്യേഷ്യയിലേയ്ക്കും ചൈനയിലേയ്ക്കും പടർന്നതുമായി ബന്ധപ്പെട്ടും ഇന്ത്യയിലെ എഴുത്തുരീതിയായ തെക്കേ ഇന്ത്യയിലെ പല്ലവസാമ്മ്രാജ്യത്തിൽ നിന്നും പല്ലവലിപി തെക്കുകിഴക്കൻ ഏഷ്യയിലേയ്ക്കു വ്യാപിച്ചതും ഗുപ്തസാമ്രാജ്യത്തിലെ സിദ്ധം ലിപി കിഴക്കൻ ഏഷ്യയിൽ എത്തിയതും 5 മുതൽ 15 വരെ നൂറ്റാണ്ടിലെ സഞ്ചാരികളും സമുദ്രവാണിക്കുകളും വഴിയാണ്. തെക്കുകിഴക്കനേഷ്യയിൽ ഇന്ത്യാവത്കരിച്ച രാജസ്ഥാനങ്ങൾ ഇന്ത്യൻ ലിപികളും കെട്ടിടനിർമ്മാണരീതികളും ഭരണരീതികളും സ്വീകരിച്ചു. പടിഞ്ഞാറാണെങ്കിൽ, ഹിന്ദുക്കുഷ് പാമീർ മലനിരകൾ എന്നിവിടങ്ങളിൽ ബൃഹദ് പേർഷ്യ ഭാരതസംസ്കാരത്തിനു അതിരിട്ടു.
ഇന്ത്യാവത്കൃത രാജവംശങ്ങൾ
തെക്കുകിഴക്കനേഷ്യയിൽ ഇന്ത്യയിൽനിന്നുള്ള ഹിന്ദു ബുദ്ധ സാംസ്കാര സാമ്പത്തിക സ്വാധീനം ആദ്യമായി വിവരിച്ചത് ജോർജ്ജ് കോഡിസ് ആയിരുന്നു. ബുതുവാൻ, ചമ്പ, ദ്വാരാവതി, ഫുനാൻ, ഗങ്ഗ നെഗര, കദാരം, കലി‌ൻഗ്ഗ, കൂടൈ, ലങ്‌കാസുക, പഗാൻ, പാൻ പാൻ, പോ-നി
തരുമനഗര, തൊന്ദൊ എന്നിവയാണ് തെക്കുകിഴക്കൻ ഏഷ്യയിൽ ആദ്യം സ്ഥാപിച്ച ഇന്ത്യൻ രാജ്യങ്ങൾ. ഒന്നു മുതൽ നാലു സി. ഇ (കോമൺ ഇറ) വരെയുള്ള കാലഘട്ടത്തിലാണ് സ്ഥാപിക്കപ്പെട്ടത്. ഇവ ഹിന്ദു സംസ്കാരവുമായി ബാന്ധവമുണ്ടായിരുന്നെങ്കിലും അവ സാംസാകാരികമായി അവ നിലനിന്ന പ്രദേശത്തെ സംസ്കാരവുമായാണ് കൂടുതൽ അടുത്തുനിന്നത്. ശ്രീവിജയസാമ്രാജ്യവും മജാപാഹിത്, ഖ്‌മർ സാമ്രാജ്യവും ഹിന്ദു സംസ്കാരം പിന്തുടർന്നെങ്കിലും അവ തങ്ങളുടെ അതിരും വാണിജ്യപ്രവർത്തനങ്ങളും കൊണ്ട് ഇന്ത്യയ്ക്കു വെല്ലുവിളി ഉയർത്തിയിരുന്നു. ഇതുവരെ നിർമ്മിച്ചതിൽ ഏറ്റവും വലിയ ബുദ്ധമത സ്മാരകമായിരുന്നു ഇന്തോനേഷ്യയിൽ ഇന്നും തലയുയർത്തിനിൽക്കുന്ന ബൊറൊബുദുർ ക്ഷേത്രം.
കൂടുതൽ വായനയ്ക്ക്
വർഗ്ഗം:ഇന്ത്യൻ_സംസ്കാരം വർഗ്ഗം:ഇന്ത്യയുടെ ഭൂമിശാസ്ത്രം
ഹാർട്ട്സ്ഫീൽഡ് ജാക്സൺ അറ്റ്ലാന്റാ ഇന്റർനാഷണൽ ഏയർപോർട്ട്
ജോർജിയ സംസ്ഥാനത്തിലെ അറ്റ്ലാന്റാ നഗരത്തിലെ പ്രധാന അന്താരാഷ്ട്ര വിമാനത്താവളം ആണ് ഹാർട്ട്സ്ഫീൽഡ് ജാക്സൺ അറ്റ്ലാന്റാ ഇന്റർനാഷണൽ ഏയർപോർട്ട് (Hartsfield–Jackson Atlanta International Airport . അറ്റ്ലാന്റാ ഏയർപോർട്ട്, ഹാർട്ട്സ്ഫീൽഡ് , ഹാർട്ട്സ്ഫീൽഡ്-ജാക്സൺ എന്നും അറിയപ്പെടുന്ന ഈ വിമാനത്താവളം, 1998 മുതൽ, ലോകത്തിലെ ഏറ്റവുമധികം ആളുകൾ യാത്രചെയ്യുന്ന വിമാനത്താവളം ആണ്
അറ്റ്ലാന്റാ ഡൗൺടൗണിൽനിന്നും ഒൻപത് കിലോമീറ്റർ (ഏഴു മൈൽ) സ്ഥിതിചെയ്യുന്നു.അറ്റ്ലാന്റായിലെ മേയറായിരുന്ന വില്ല്യം. ബി ഹാർട്ട്സ്ഫീൽഡ്, മേനാർഡ് ജാക്സൺ എന്നിവരോടുള്ള ബഹുമാനാർഥമാണ് വിമാനത്താവളത്തിന് ഹാർട്ട്സ്ഫീൽഡ് ജാക്സൺ ഏയർപോർട് എന്ന പേർ നൽകിയത്. ഈ വിമാനത്താവളത്തിന് 192 ഗേറ്റുകളുള്ളതിൽ 40 എണ്ണം അന്താരാഷ്ട്രയാത്രക്കാർക്കുള്ളതാണ്. 4,700 ഏക്കറിലായി വ്യാപിച്ച് കിടക്കുന്ന ഇവിടെ അഞ്ച് സമാന്തര റൺവേകൾ ആണുള്ളത്.
അറ്റ്ലാന്റാ വിമാനത്താവളത്തിൽ നിന്നും വടക്കേ അമേരിക്കയിലും തെക്കേ അമേരിക്ക, മധ്യ അമേരിക്ക, യൂറോപ്പ്, ആഫ്രിക്ക, ഏഷ്യ എന്നിവിടങ്ങളിലേക്കും അന്താരാഷ്ട്ര സേവനം ഉണ്ട്. അമേരിക്കൻ ഐക്യനാടുകളിലേക്കുള്ള ഒരു അന്താരാഷ്ട്ര കവാടമെന്ന നിലയിൽ, അന്താരാഷ്ട്ര യാത്രക്കാരുടെ ഗതാഗതത്തിൽ ഹാർട്ട്സ്ഫീൽഡ്-ജാക്സൺ ഏഴാം സ്ഥാനത്താണ്. ഏകദേശം 10 ലക്ഷം വാർഷിക ഫ്ലൈറ്റുകളിൽ പലതും ആഭ്യന്തര വിമാനങ്ങളാണ്; രാജ്യത്തിന്റെ തെക്കുകിഴക്കൻ മേഖലയിലെ വിമാനയാത്രയുടെ പ്രധാന കേന്ദ്രമാണ് ഈ വിമാനത്താവളം.
ഡെൽറ്റ എയർ ലൈനിന്റെ പ്രാഥമിക ഹബ്ബാണ് ഹാർട്ട്സ്ഫീൽഡ്-ജാക്സൺ, ചെലവുകുറഞ്ഞ വിമനസർവ്വീസുകളായ ഫ്രോണ്ടിയർ എയർലൈൻസ്, സൗത്ത് വെസ്റ്റ് എയർലൈൻസ്, സ്പിരിറ്റ് എയർലൈൻസ് എന്നിവയുടെയും ഹബ്ബാണിത്. 225 ആഭ്യന്തര, അന്തർദ്ദേശീയ ലക്ഷ്യസ്ഥാനങ്ങളിലേക്ക് പ്രതിദിനം ആയിരത്തിലധികം ഫ്ലൈറ്റുകളുള്ള ഡെൽറ്റ ഹബ്, ലോകത്തിലെതന്നെ ഏറ്റവും വലിയ എയർലൈൻ ഹബ്ബാണ്. 2016 ഫെബ്രുവരിയിൽ വിമാനത്താവളത്തിലെ 75.4 ശതമാനം യാത്രക്കാരും ഡെൽറ്റ എയർ ലൈൻസിലും 9.2% സൗത്ത് വെസ്റ്റ് എയർലൈൻസിലും 2.5% അമേരിക്കൻ ഏയർലൈൻസിലും. സഞ്ചരിച്ചു. ഡെൽറ്റയുടെ കോർപ്പറേറ്റ് ആസ്ഥാനം കൂടാതെ, ഹാർട്ട്സ്ഫീൽഡ്-ജാക്സൺ ഡെൽറ്റയുടെ സാങ്കേതിക പ്രവർത്തനം പ്രാഥമിക അറ്റകുറ്റപ്പണി എന്നിവ നടത്തുന്നതും ഇവിടെയാണ്.
വിമാനത്താവളത്തിന്റെ കൂടുതൽ ഭാഗവും ഇൻ‌കോർപ്പറേറ്റ് ചെയ്യപ്പെടാത്ത പ്രദേശങ്ങളായ ഫുൾട്ടൺ, ക്ലേട്ടൺ എന്നീ കൗണ്ടികളിലായാണ് സ്ഥിതിചെയ്യുന്നത്, കൂടാതെ ഇത് അറ്റ്ലാന്റ, കോളേജ് പാർക്ക്, and ഹേപ്വിൽ. എന്നിവയുടെ നഗരപരിധിയിലേക്കും വ്യാപിച്ചു കിടക്കുന്നു. വിമാനത്താവളത്തിന്റെ ആഭ്യന്തര ടെർമിനലിലേക്ക് സേവനം നൽകുന്നത് മാർട്ടയുടെ(Metropolitan Atlanta Rapid Transit Authority) റെഡ്, ഗോൾഡ് റെയിൽ പാതകളാണ്.
ചരിത്രം
ഹാർട്ട്സ്ഫീൽഡ്-ജാക്സൺ ആരംഭിച്ചത് 287 ഏക്കറിൽ അഞ്ചുവർഷത്തെ വാടകയില്ലാത്ത പാട്ടത്തിനാണ്, അന്ന് അത് അറ്റ്ലാന്റ സ്പീഡ്‌വേ എന്ന പേരിൽ ഉപേക്ഷിക്കപ്പെട്ട ഓട്ടോ റേസ്‌ട്രാക്കായിരുന്നു. 1925 ഏപ്രിൽ 16 ന് അറ്റ്ലാന്റ മേയർ വാൾട്ടർ സിംസ് നഗരത്തിനു ഒരു എയർഫീൽഡായി വികസിപ്പിക്കാൻ ഈ പാട്ടക്കരാറിൽ ഒപ്പുവെച്ചു, കരാറിന്റെ ഭാഗമായി, അതിന്റെ മുൻ ഉടമയും, കൊക്കകോള വ്യവസായിയും, മുൻ അറ്റ്ലാന്റ മേയറും ആയിരുന്ന ആസാ കാൻഡ്‌ലരുടെ പേരിൽ കാൻഡ്‌ലർ ഫീൽഡ് എന്ന് പുനർനാമകരണം ചെയ്യപ്പെട്ടു. 1926 സെപ്റ്റംബർ 15-നു ഫ്ലോറിഡയിലെ ജാക്‌സൺവില്ലിൽ നിന്ന് പറന്ന ഫ്ലോറിഡ എയർവേയ്‌സ് മെയിൽ വിമാനം ആയിരുന്നു കാൻഡ്‌ലർ ഫീൽഡിലേക്കുള്ള ആദ്യ വിമാനം. 1928 മെയ് മാസത്തിൽ പിറ്റ്കെയ്ൻ ഏവിയേഷൻ അറ്റ്ലാന്റയിലേക്ക് സർവീസ് ആരംഭിച്ചു. തുടർന്ന് 1930 ജൂണിൽ ഡെൽറ്റ എയർ സർവീസും. പിൽക്കാലത്ത് ഈ രണ്ട് എയർലൈനുകളും യഥാക്രമം ഈസ്റ്റേൺ എയർ ലൈൻസ്, ഡെൽറ്റ എയർ ലൈൻസ് എന്നറിയപ്പെട്ടു. ഈ എയർലൈനുകൾ അറ്റ്ലാന്റയെ അവരുടെ ഹബ്ബ് ആക്കി മാറ്റി.
എയർപോർട്ടിന്റെ കാലാവസ്ഥാ കേന്ദ്രം, 1928 സെപ്റ്റംബർ ഒന്നാം തീയതി നാഷണൽ വെതർ സർവീസ്, അറ്റ്ലാന്റയിലെ കാലാവസ്ഥാ നിരീക്ഷണത്തിന്റെ മുഖ്യ കേന്ദ്രങ്ങളായി ഉപയോഗിക്കാൻ തുടങ്ങി.
അവലംബം
വർഗ്ഗം:അമേരിക്കൻ ഐക്യനാടുകളിലെ വിമാനത്താവളങ്ങൾ
മണിപ്പാൽ അക്കാദമി ഓഫ് ഹൈയർ എജ്യൂക്കേഷൻ
ഇന്ത്യയിലെ മണിപ്പാലിൽ സ്ഥിതിചെയ്യുന്ന ഒരു സർവകലാശാലയാണ് മണിപ്പാൽ അക്കാദമി ഓഫ് ഹൈയർ എജ്യൂക്കേഷൻ (MAHE). മംഗലാപുരം, ബാംഗ്ലൂർ, ജംഷദ്‌പൂർ, മേലക, ദുബായ് എന്നിവിടങ്ങളിലും സർവകലാശാലയ്ക്ക് കാമ്പസുകൾ ഉണ്ട്. 1953 ൽ സ്ഥാപിതമായ രാജ്യത്തെ ആദ്യത്തെ സ്വയം ധനസഹായ മെഡിക്കൽ കോളേജായ കസ്തൂർബ മെഡിക്കൽ കോളേജിലേക്കാണ് MAHE അതിന്റെ വേരുകൾ കണ്ടെത്തുന്നത്. ഇന്ന്, 30 വിഭാഗങ്ങളിലായി 350 ലധികം പ്രോഗ്രാമുകൾ MAHE വാഗ്ദാനം ചെയ്യുന്നു. 2018 ൽ ഇന്ത്യാ ഗവൺമെന്റ് ഇതിനെ ഒരു മികവിന്റെ സ്ഥാപനമായി പ്രഖ്യാപിച്ചു.
ചരിത്രം
1953 ൽ ഡോ. ടി‌എം‌എ പൈ ഇന്ത്യയിലെ ആദ്യത്തെ സ്വകാര്യ മെഡിക്കൽ സ്കൂൾ കസ്തൂർബ മെഡിക്കൽ കോളേജ് സ്ഥാപിച്ചു, അഞ്ച് വർഷത്തിന് ശേഷം മണിപ്പാൽ ഇൻസ്റ്റിറ്റ്യൂട്ട് ഓഫ് ടെക്നോളജി രൂപീകരിച്ചു. 1979 ൽ പിതാവിന്റെ മരണശേഷം രാംദാസ് പൈ മാനേജ്‌മെന്റ് ഏറ്റെടുത്തു. തുടക്കത്തിൽ എല്ലാ ബിരുദങ്ങളും കർണാടക സർവകലാശാല ധാർവാഡും പിന്നീട് മൈസൂർ സർവകലാശാലയും നൽകി. 1980 മുതൽ 1993 വരെ അവ മംഗലാപുരം സവകലാശലായാണ് നൽകിയത്. 1993 ൽ മണിപ്പാൽ അക്കാദമി ഓഫ് ഹയർ എഡ്യൂക്കേഷന് യുജിസി സർവ്വകലാശാല പദവി നൽകിയപ്പോൾ നിലവിലെ സംഘടനാ ഘടന രൂപീകരിച്ചു. മണിപ്പാൽ അക്കാദമി ഓഫ് ഹയർ എഡ്യൂക്കേഷൻ ഒരു ഐ‌എസ്ഒ 14001: 2004 ഓർ‌ഗനൈസേഷനായി സർ‌ട്ടിഫിക്കറ്റ് നേടി.
മണിപ്പാൽ കാമ്പസ്
മണിപ്പാലിലെ കാമ്പസ് 600 acre ആണ്. യൂണിവേഴ്സിറ്റി പട്ടണം എന്നറിയപ്പെടുന്ന മണിപ്പാലിന്റെ മദ്ധ്യഭാഗത്തായിട്ടണ് കാമ്പസ്. ഹെൽത്ത് സയൻസസ് കാമ്പസ്, എംഐടി കാമ്പസ് എന്നിങ്ങനെ തിരിച്ചിരിക്കുന്നു. മംഗലാപുരത്തെ കാമ്പസ് നഗരത്തിന് ചുറ്റും ചിതറിക്കിടക്കുകയും ആരോഗ്യ ശാസ്ത്ര കോഴ്സുകൾ വാഗ്ദാനം ചെയ്യുകയും ചെയ്യുന്നു. കാമ്പസിൽ ഒരു വലിയ ലൈബ്രറി, ഇൻഡോർ സ്പോർട്സ് കോംപ്ലക്സ്, മ്യൂസിയം എന്നിവയുണ്ട്.
മംഗലാപുരം കാമ്പസ്
ബെംജായിലെ സെന്റർ ഫോർ ബേസിക് സയൻസസ്, ലൈറ്റ് ഹൗസ് ഹിൽ റോഡിലെ പ്രധാന കാമ്പസ് എന്നിങ്ങനെ വിഭജിച്ചിരിക്കുന്നു. എം‌ജി റോഡിലെ ടി‌എം‌എ പൈ ഇന്റർനാഷണൽ കൺ‌വെൻഷൻ സെന്റർ ഉൾപ്പെടുന്നതാണ് മംഗലാപുരം കാമ്പസ്.
ബാംഗ്ലൂർ, ജംഷദ്‌പൂർ, ദുബായ്, മേലക എന്നിവിടങ്ങളിലും മാഹെ കാമ്പസുകളുണ്ട്.
ഫാക്കൽറ്റികൾ
മണിപ്പാൽ അക്കാദമി ഓഫ് ഹയർ എഡ്യൂക്കേഷൻ ഫാക്കൽറ്റി ഓഫ് ഹെൽത്ത് സയൻസ്, സയൻസ്, ടെക്നോളജി, മാനേജ്മെന്റ് ഫാക്കൽറ്റി, ഹ്യൂമാനിറ്റീസ്, ലിബറൽ ആർട്സ്, സോഷ്യൽ സയൻസസ് എന്നീ വിഭാഗങ്ങളായി തിരിച്ചിരിക്കുന്നു.
റാങ്കിംഗ്
2020 ലെ ക്യുഎസ് വേൾഡ് യൂണിവേഴ്സിറ്റി റാങ്കിംഗിൽ മണിപ്പാൽ അക്കാദമി ഓഫ് ഹയർ എഡ്യൂക്കേഷൻ 701-750 ഒരേ റാങ്കിംഗിൽ അത് 239 ഏഷ്യയിൽ 2020 ൽ റാങ്ക്. ബ്രിക്സ് രാജ്യങ്ങളിൽ 2019 ൽ 120 ആമതാണ്.
ഇന്ത്യയിൽ, നാഷണൽ സ്ഥാപന റാങ്കിംഗ് ചട്ടക്കൂട് (NIRF) മൊത്തം ഉന്നത വിദ്യാഭ്യാസറാങ്കിൽ പതിനാലാമതായി മണിപ്പാൽ അക്കാദമിയെ റാങ്ക് ചെയ്തിട്ടുണ്ട്. 2020-ൽ സർവകലാശാലകൾ ഇടയിലും എട്ടാമതും മണിപ്പാൽ കോളേജ് ഓഫ് ഫാർമസ്യൂട്ടിക്കൽ സയൻസസും ഇന്ത്യയിലെ ഏഴാം സ്ഥാനത്താണ്.
2018 ൽ ഇൻസ്റ്റിറ്റ്യൂട്ട് ഓഫ് എമിനൻസ് പദവി ലഭിച്ച ആദ്യത്തെ ആറ് സ്ഥാപനങ്ങളിൽ ഒന്നാണ് ഇൻസ്റ്റിറ്റ്യൂട്ട്.
ലൈബ്രറികൾ
മണിപ്പാൽ അക്കാദമി ഓഫ് ഹയർ എഡ്യൂക്കേഷൻ ലൈബ്രറി സിസ്റ്റത്തിൽ മെഡിക്കൽ, ഹ്യുമാനിറ്റീസ്, എഞ്ചിനീയറിംഗ് സ്കൂൾ കാമ്പസുകളിലായി ആറ് ലൈബ്രറികൾ ഉൾപ്പെടുന്നു.
ഗവേഷണം
രണ്ടാം വർഷ ബിരുദാനന്തര (പിജി) വിദ്യാർത്ഥികളെ എം‌സി‌ഒ‌പി‌എസ്, മണിപ്പാൽ രാജ്യത്തുടനീളമുള്ള ഗവേഷണ-വികസന കേന്ദ്രങ്ങളിലേക്ക് സഹകരണ ഗവേഷണ പരിപാടികൾക്കായി അയയ്ക്കുന്നു. പലപ്പോഴും അവർ നടത്തുന്ന ഗവേഷണങ്ങൾ കമ്പനിയുടെ ബൗദ്ധിക സ്വത്തവകാശത്തിന്റെ ഭാഗമായിത്തീരുന്നു.
മണിപ്പാൽ ലൈഫ് സയൻസ് സെന്ററിന് ഒരു ഗവേഷണ സംഘമുണ്ട്, കൂടാതെ ഡിബിടി, ജിഎസ്ടി മുതലായവയുടെ ധനസഹായത്തോടെ നിരവധി ഗവേഷണ പ്രോജക്ടുകൾ ഏറ്റെടുക്കുന്നു. വിസ്റ്റാർ ഇൻസ്റ്റിറ്റ്യൂട്ട് ഫിലാഡൽഫിയ, ക്വീൻസ്‌ലാന്റ് സർവകലാശാല തുടങ്ങി നിരവധി അന്താരാഷ്ട്ര ഗവേഷണ സ്ഥാപനങ്ങളുമായി എം‌എൽ‌എസ്‌സി ബന്ധപ്പെട്ടിരിക്കുന്നു.
മണിപ്പാൽ അഡ്വാൻസ്ഡ് റിസർച്ച് ഗ്രൂപ്പ്
അടിസ്ഥാന ശാസ്ത്രത്തിൽ പുതിയ ഗവേഷണ പ്രോജക്ടുകൾ വളർത്തുന്നതിനും അടിസ്ഥാന ഗവേഷണം, ബയോമെഡിക്കൽ സയൻസ്, എഞ്ചിനീയറിംഗ് എന്നിവയ്ക്കിടയിലുള്ള മേഖലകളിൽ പരസ്പര സഹകരണം പ്രോത്സാഹിപ്പിക്കുന്നതിനുമായി 2006 ന്റെ തുടക്കത്തിലാണ് മണിപ്പാൽ അഡ്വാൻസ്ഡ് റിസർച്ച് ഗ്രൂപ്പ് രൂപീകരിച്ചത്.
External links
വർഗ്ഗം:ഇന്ത്യയിലെ സർവ്വകലാശാലകൾ
ജാക്കുലസ്
ഗ്രീക്ക് പുരാണത്തിൽ
ജാക്കുലസ് മരങ്ങളിൽ ഒളിച്ചിരുന്ന് ഇരകളിലേക്ക് ചാടിവീഴുന്നുവെന്ന് പറയപ്പെടുന്നു. ഇരയുടെ നേരെ അത് സ്വയം തൊടുത്തുവിടുന്നതിന്റെ ശക്തിയിൽ ഒരു കുന്തം പോലെ ഇരയിലേയ്ക്ക് തുളച്ച് കയറി അതിനെ കൊല്ലുകയും ചെയ്യുന്നു. പ്ലിനി അതിനെ വിവരിച്ചത് ഇപ്രകാരമാണ്: "മരങ്ങളുടെ കൊമ്പുകളിൽ നിന്ന് ജാക്കുലസ് കുതിച്ചുകയറുന്നു; സർപ്പം നമ്മുടെ കാലുകളിലേക്ക് മാത്രമല്ല, എഞ്ചിനിൽ നിന്ന് എറിയപ്പെടുന്നതുപോലെ വായുവിലൂടെ പോലും പറക്കുന്നു.
ഫാർസാലിയയിലെ ജാക്കുലസിന്റെ ആക്രമണവും ലൂക്കൻ വിവരിക്കുന്നു. ജാക്കുലസ് ഇരയെ തട്ടിയുണ്ടാക്കിയ മുറിവാണ് മരണകാരണമെന്ന് അദ്ദേഹം വിശദീകരിക്കുന്നു. ജാക്കുലസ് വിഷം കൊണ്ട് കൊല്ലുന്നില്ല.
ഇത് ഫാൻ‌ഡ്രീഫിയാലയെ സംബന്ധിച്ചുള്ള മലഗാസി നാടോടിക്കഥകൾക്ക് സമാനമാണ്. ഇതിസൈഫസ് മിനിയേറ്റസ് എന്ന ചെറിയ പാമ്പിന്റെ തലയിൽ കുന്തമുനയോട് സാമ്യമുള്ള വി ആകൃതിയിലുള്ള അടയാളങ്ങളുണ്ട്. എറിഞ്ഞ ഇലകളുടെ സഹായത്തോടെ അതിന്റെ സഞ്ചാരപഥം ശ്രദ്ധാപൂർവം ആസൂത്രണം ചെയ്‌ത ശേഷം, ഒരു ലോഹ പാത്രം തകർക്കാൻ ആവശ്യമായ ശക്തിയോടെ ഫാൻഡ്രെഫിയാല ഇരകൾക്ക് നേരെ കുതിക്കുന്നതായി പറയപ്പെടുന്നു. ഈ കൂട്ടിയിടിയുടെ ആഘാതം അനിവാര്യമായും പാമ്പിനും ലക്ഷ്യത്തിനും അത്യന്തം മാരകമാണെന്ന് തെളിയിക്കുന്നു.
അവലംബം
വർഗ്ഗം:ഗ്രീക്ക് പുരാണകഥാപാത്രങ്ങൾ
Cha'gyüngoinba
ചൈനയിലെ റ്റിബറ്റ് സ്വയംഭരണമേഖലയിലെ ഒരു ഗ്രാമമാണ് Cha'gyungoinba. ഈ ഗ്രാമം 4,725 മീറ്റർ ഉയരത്തിൽ സ്ഥിതിചെയ്യുന്നു (15,505 അടി). ഇവിടത്തെ ജനസംഖ്യ ഏതാണ്ട് 33 ആണ്. ഇത് Nam Co തടാകത്തിനു സമീപം സ്ഥിതിചെയ്യുന്നു.
ഇതും കാണുക
വർഗ്ഗം:ചൈനയിലെ പ്രദേശങ്ങൾ
മുകേഷ് ഭട്ട്
ബോളിവുഡ് ചലച്ചിത്ര നീർമ്മാണ രംഗത്തെ അതിപ്രശസ്തനായ ബോളിവുഡ് നീർമ്മാതാവാണ് മുകേഷ് ഭട്ട്. ഇദ്ദേഹം ഒരു ബോളിവുഡ് നീർമ്മാതാവും ചലച്ചിത്ര താരവുമാണ്. ഇദ്ദേഹം ചലച്ചിത്ര സംവിധായകനായ മഹേഷ് ഭട്ടിന്റെ അനിയനും, ചലച്ചിത്ര താരങ്ങളായ പൂജ ഭട്ട്, ഇമ്രാൻ ഹാഷ്മി, രാഹുൽ ഭട്ട്, ഷഹീൻ ഭട്ട് എന്നിവരുടെ അമ്മാവനാണ്.
ആദ്യകാല ജീവിതം
ഹിന്ദി ചലച്ചിത്ര സംവിധായകനും നിർമ്മാതാവുമായ നാനാഭായ് ഭട്ടിന്റെ (1915-1999) മകനാണ് ഭട്ട്. അച്ഛൻ ഗുജറാത്തി ബ്രാഹ്മണനും അമ്മ ഗുജറാത്തി മുസ്ലിമുമായിരുന്നു. നാനാഭായിയുടെ സഹോദരൻ ബൽവന്ത് ഭട്ടും (1909–1965) ഒരു ഹിന്ദി ചലച്ചിത്ര സംവിധായകനായിരുന്നു. നീലിമ ഭട്ടിനെയാണ് വിവാഹം ചെയ്തിരിക്കുന്നത്. ഭട്ടിന് സാക്ഷി എന്ന് പേരുള്ള ഒരു മകളും വിശേഷ് എന്ന പേരുള്ള ഒരു മകനും ഉണ്ട്. അദ്ദേഹത്തിന്റെ പേരിലാണ് വിശേഷ് ഫിലിംസ് എന്ന പേര് ലഭിച്ചത്.
സിനിമ ജീവിതം
വിനോദ് ഖന്നയ്‌ക്കൊപ്പമുള്ള ജുർം (1990) ആയിരുന്നു നിർമ്മാതാവെന്ന നിലയിൽ ഭട്ടിന്റെ ആദ്യ ചിത്രം, എന്നിരുന്നാലും, ചിത്രം വിജയിച്ചില്ല. നവാഗതരായ രാഹുൽ റോയിയും അനു അഗർവാളും അഭിനയിച്ച ആഷിഖി (1990) എന്ന പ്രണയകഥ നിർമ്മിക്കാൻ അദ്ദേഹം ഗുൽഷൻ കുമാറുമായി സഹകരിച്ചു. അദ്ദേഹത്തിന്റെ സഹോദരൻ മഹേഷ് ഭട്ടാണ് ചിത്രം സംവിധാനം ചെയ്തത്. ആഷിഖിക്ക് ശേഷം ഇറങ്ങിയ ചിത്രങ്ങളെല്ലാം വലിയ ഹിറ്റുകളായിരുന്നു. വിശേഷ് ഫിലിംസിന്റെ ബാനറിൽ പുറത്തിറങ്ങിയ ദിൽ ഹേ കി മന്ത നഹിൻ (1991), സഡക് (1991) എന്നിവ ഇതിൽ ഉൾപ്പെടുന്നു. ഈ ചിത്രങ്ങളിലെല്ലാം ആമിർ ഖാൻ, സഞ്ജയ് ദത്ത്, രാഹുൽ റോയ് തുടങ്ങിയ പ്രമുഖ താരങ്ങൾക്കൊപ്പം പൂജ ഭട്ടും അഭിനയിച്ചിരുന്നു
നസീറുദ്ദീൻ ഷാ അഭിനയിച്ച സർ (1993), നജയാസ് (1995), ക്രിമിനൽ (1995), ഫറേബ് (1996) എന്നിങ്ങനെ തുടർന്നുള്ള വർഷങ്ങളിൽ ഭട്ട് കൂടുതൽ ചിത്രങ്ങൾ നിർമ്മിച്ചു. 1998-ൽ പുറത്തിറങ്ങിയ ഗുലാം എന്ന ചിത്രം നിർമ്മാതാവിന് മറ്റൊരു വിജയമായിരുന്നു. 1999-ൽ, പ്രീതി സിൻഡയും അക്ഷയ് കുമാറും അഭിനയിച്ച സംഘർഷ് നിർമ്മാതാവിന് വിജയകരമായ ഒരു സംരംഭമായിരുന്നു, അതേസമയം ഹൊറർ ചിത്രങ്ങളായ റാസ് (2002), അതിന്റെ തുടർച്ചയായ റാസ് - ദി മിസ്റ്ററി കണ്ടിന്യൂസ് (2009) എന്നിവ രണ്ടും നല്ല രീതിയിൽ സ്വീകരിക്കപ്പെട്ടു. 2004-ൽ ബിപാഷ ബസു അഭിനയിച്ച ഫുട്‌പാത്ത് എന്ന ചിത്രത്തിലൂടെ തന്റെ അനന്തരവൻ ഇമ്രാൻ ഹാഷ്മിയെ ബിഗ് സ്ക്രീനിൽ അവതരിപ്പിച്ചു. സെഹർ (2005), കല്യൂഗ് (2005), ഗ്യാങ്സ്റ്റർ (2006), വോ ലംഹെ (2006), ജന്നത്ത് (2008), തും മിലെ (2009), ക്രൂക്ക് (2010) എന്നിവ നിർമ്മാതാവെന്ന നിലയിൽ അദ്ദേഹത്തിന്റെ സമീപകാല സംരംഭങ്ങളിൽ ഉൾപ്പെടുന്നു.
അവലംബം
വർഗ്ഗം:ഇന്ത്യൻ ചലച്ചിത്ര നിർമ്മാതാക്കൾ
ഇന്റർനാഷണൽ സിസ്റ്റം ഓഫ് ക്വാണ്ടിറ്റീസ്
അടിസ്ഥാന അളവുകൾ
ഏഴ് അടിസ്ഥാന അളവുകളാണ് ആധുനിക വ്യവസ്ഥയിലുള്ളത്. ഇംഗ്ലീഷിലെ ചെറിയ ചെരിച്ചുള്ള വിവിധ അക്ഷരങ്ങൾ ഇവയെ സൂചിപ്പിക്കാനായി പൊതുവെ ഉപയോഗിക്കപ്പെടുന്നു. പരമ്പരാഗതമായി ഇവയെ സൂചിപ്പിച്ചിരുന്നത് വലിയ ഇംഗ്ലീഷ് അക്ഷരങ്ങൾ ഉപയോഗിച്ചായിരുന്നു. ഈ ഏഴ് അളവുകളും പരസ്പരം നിർവ്വചിക്കാനായി ഉപയോഗിക്കാൻ കഴിയാത്തവിധം സ്വതന്ത്രമായിരിക്കുന്നു.
അവലംബം
വർഗ്ഗം:അളവുകൾ വർഗ്ഗം:ഭൗതിക പരിമാണങ്ങൾ
സുമന്ത്
തെലുങ്ക് സിനിമയിലെ അഭിനയത്തിലൂടെ പ്രശസ്തനായ ഒരു ഇന്ത്യൻ നടനും നിർമ്മാതാവാണ് സുമന്ത് (സുമാന്ത് കുമാർ ). പരേതനായ അക്കിനേനി നാഗേശ്വര റാവുവിന്റെ മൂത്തമകൻ, സത്യം, ഗൗരി, ഗോദാവരി, മധുമസമ്, ഗോൽക്കൊണ്ട ഹൈസ്കൂൾ, മല്ലി രാവ. എന്നിവയാണ് അദ്ദേഹത്തിന്റെ ശ്രദ്ധേയമായ ചിത്രങ്ങൾ.
പശ്ചാത്തലവും വിദ്യാഭ്യാസവും
1975 ഫെബ്രുവരി 9 ന് ഹൈദരാബാദിലാണ് സുമന്ത് ജനിച്ചത്. അക്കിനേനി നാഗേശ്വര റാവുവിന്റെ മൂത്ത മകനായ സുരേന്ദ്ര യർലഗദ്ദയുടെയും പരേതനായ സത്യവതി അക്കിനേനിയുടെയും ഏക മകനാണ്. ജനിച്ച് ഏതാനും മാസങ്ങൾക്കുശേഷം, സുമന്തിന്റെ മാതാപിതാക്കൾ അവർ താമസിക്കുന്ന യുഎസിലേക്ക് മടങ്ങി. അന്തരിച്ച മാതൃപിതാവ് അക്കിനേനി നാഗേശ്വര റാവുവിന്റെ അഭ്യർഥന മാനിച്ചാണ് സുമന്ത് ഇന്ത്യയിൽ തുടർന്നത്. ഹൃദയ ശസ്ത്രക്രിയയ്ക്ക് ശേഷം സിനിമകളിൽ നിന്ന് ഇടവേളയിലായിരുന്നു അദ്ദേഹം. തന്റെ തിരക്കേറിയ അഭിനയ ജീവിതം സ്വന്തം മക്കളുമായി പിതൃത്വം പൂർണ്ണമായി അനുഭവിക്കുന്നതിൽ നിന്ന് തടഞ്ഞുവെന്ന് രണ്ടാമത്തേത് പലപ്പോഴും പറഞ്ഞിരുന്നു, അതിനാൽ തന്റെ ആദ്യത്തെ കൊച്ചുമകനെ തന്നെ വളർത്താൻ അദ്ദേഹം ആഗ്രഹിച്ചു. അതിനാൽ സുമന്തിനെ അദ്ദേഹത്തിന്റെ മുത്തശ്ശിമാർ ദത്തെടുത്തു.
കുടുംബം
സുമന്തിന്റെ അച്ഛൻ സുരേന്ദ്ര യര്ലഗദ്ദ ഒരു സിനിമ നിർമ്മാതാവായിരുന്നു, ശിവ, റാവു, ഗാരി ഇല്ലു, ഗായം,മുഛത്തഗ മുഗ്ഗുരു, കളക്ടർ ഗാരി അബ്ബായി , പോലുള്ള നിരവധി ഹിറ്റ് ചിത്രങ്ങൾ അദ്ദേഹം നിർമ്മിച്ചിട്ടുണ്ട്. സുമന്തിന് ഒരു അനുജത്തി ഉണ്ട്, അന്നപൂർണ സ്റ്റുഡിയോയുടെ എക്സിക്യൂട്ടീവ് ഡയറക്ടറായ സുപ്രിയ യർലഗദ്ദ. പ്രമുഖ നടൻ നാഗാർജുന അക്കിനേനി യും പരേതനായ പ്രശസ്ത നിർമ്മാതാവ് ഡി രാമനായിഡുവും  അദ്ദേഹത്തിന്റെ മാതൃ അമ്മാവനാണ്.
കൂടാതെ, നടന്മാരായ വെങ്കിടേഷ് ദഗ്ഗുബതി, റാണ ദഗ്ഗുബതി, നാഗ ചൈതന്യ, അഖിൽ അക്കിനേനി, എന്നിവരാണ് അദ്ദേഹത്തിന്റെ കസിൻസ്;. 2004 ഓഗസ്റ്റിൽ സുമന്ത് മുൻ നടി കീർത്തി റെഡ്ഡിയെ വിവാഹം കഴിച്ചു. എന്നിരുന്നാലും, 2006 ൽ അവർ സൗഹാർദ്ദപരമായി വിവാഹമോചനം നേടി.
1999 ഏപ്രിൽ 15 ന് പുറത്തിറങ്ങിയ രാം ഗോപാൽ വർമ്മയുടെ പ്രേമ കഥയിൽ നായകനായി സുമന്ത് അഭിനയ ജീവിതം ആരംഭിച്ചു. മിതമായ വാണിജ്യവിജയം നേടിയ ആ സിനിമയിൽ, സുമന്ത് വളരെ മികച്ച അഭിനയം കാഴ്ച വെച്ചു, കൂടാതെ ചിത്രം ഒരുപാട് പ്രശംസ പിടിച്ചുപറ്റുകയും നിരവധി അവാാർഡുകൾ നേടുകയും ചെയ്തു. അദ്ദേഹത്തിന്റെ അടുത്ത ചിത്രമായ യുവകുടു, കരുണാകരൻ സംവിധാനം ചെയ്തതായിരുന്നു. ഈ സിനിമ ബോക്സോഫീസിൽ വലിയ വിജയമായിരുന്നു. അദ്ദേഹത്തിന്റെ മൂന്നാമത്തെ ചിത്രമായ പെല്ലി സംബന്ധം മുത്തച്ഛനായ അക്കിനേനി നാഗേശ്വര റാവുവിനൊപ്പം അഭിനയിക്കാൻ അവസരം നൽകി, സംവിധാനം ചെയ്തത് കെ. രാഘവേന്ദ്ര റാവു ആയിരുന്നു. എന്നിരുന്നാലും, ബോക്സോഫീസിൽ ശരാശരി ബിസിനസ്സ് മാത്രമേ ഈ ചിത്രത്തിന് കൈകാര്യം ചെയ്യാനായുള്ളൂ. സ്നേഹമാന്തെ ഐഡെറയുടെ കാര്യവും ഇതുതന്നെയായിരുന്നു, അവിടെ അമ്മാവൻ നാഗാർജുന അക്കിനേനിക്കൊപ്പം അഭിനയിച്ചു.
ഫ്രെഡ്രിക്ക ലിംനെൽ
സ്വീഡിഷ് മനുഷ്യസ്‌നേഹിയും മെക്കെണേറ്റും ഫെമിനിസ്റ്റും സലോണിസ്റ്റുമായിരുന്നു കാതറിന ഫ്രെഡ്രിക്ക ലിംനെൽ ഫോർസ്ബെർഗ് (ഹോർണസാന്റ്, 14 ജൂലൈ 1816 - സ്റ്റോക്ക്ഹോം, 12 സെപ്റ്റംബർ 1897).
സ്വകാര്യ ജീവിതം
സ്വീഡനിലെ വെസ്റ്റെർനോർലാൻഡ് കൗണ്ടിയിലെ ഹോർനസാൻഡ് മുനിസിപ്പാലിറ്റിയിൽ ലെക്റ്റർ ഒലോഫ് ഫ്രെഡ്രിക് ഫോർസ്ബെർഗിന്റെയും കാതരിന മാർഗരറ്റ സ്വെഡ്‌ബോമിന്റെയും മകളായി ഫ്രെഡ്രിക്ക ഫോർസ്ബർഗ് ജനിച്ചു. അവർക്ക് രണ്ട് സഹോദരങ്ങളുണ്ടായിരുന്നു. പക്ഷേ മൂത്ത സഹോദരി ജീവിതത്തിന്റെ ആദ്യ വർഷത്തിൽ മരിച്ചു. അനുജത്തിക്ക് 13 വയസ്സുള്ളപ്പോൾ മുങ്ങിമരിച്ചു. ഒരു സാഹിത്യ ഭവനത്തിൽ വളർന്ന ഫ്രെഡ്രിക്ക ലിംനെൽ സാഹിത്യത്തിലും സംഗീതത്തിലും താല്പര്യങ്ങൾ വളർത്തിയെടുത്തു. ആദ്യ വിവാഹത്തിന് മുമ്പ്, കവി ആൻഡേഴ്സ് ഗ്രാഫ്‌സ്ട്രോമുമായി വിവാഹനിശ്ചയം നടത്തിയിരുന്നുവെങ്കിലും അവർ മുൻകൈയെടുത്ത് വിവാഹനിശ്ചയം അവസാനിപ്പിച്ചു. 1842-ൽ സ്റ്റോക്ക്ഹോമിൽ വച്ച് അവരുടെ കസിൻ സ്റ്റോക്ക്ഹോമിലെ നിയാ എലിമെൻററിലെ പ്രധാനാധ്യാപികയും അഫ്റ്റൺബ്ലാഡെറ്റിന്റെ പത്രാധിപരുമായ പെർ എറിക് സ്വെഡ്‌ബോം (1811–1857) നെ വിവാഹം കഴിച്ചു. അവർക്ക് വില്യം (1843), എറിക് (1855) എന്നീ രണ്ട് ആൺമക്കളുണ്ടായിരുന്നു. ആദ്യ ഭർത്താവിന്റെ മരണശേഷം, 1858 ൽ സിവിൽ എഞ്ചിനീയറിംഗ് കോർപ്സിലെ ലെഫ്റ്റനന്റും പിന്നീട് സ്വീഡിഷ് റോയൽ റെയിൽ‌വേ ബോർഡിലെ ഓഫീസ് മാനേജരുമായ കാൾ അബ്രഹാം ലിംനെലിനെ (1823–1882) വിവാഹം കഴിച്ചു. കാൾ ലിംനെലിനൊപ്പം, തെക്ക്-പടിഞ്ഞാറൻ സ്റ്റോക്ക്ഹോമിലെ പ്രാന്തപ്രദേശമായ ബ്രെഡോംഗ് ജില്ലയിൽ വില്ല ലൈറൻ എന്ന വേനൽക്കാല വില്ല നിർമ്മിച്ചു. ഇന്ന് മെഡൽഹാവ്സ്മുസീറ്റിന്റെ സൈറ്റായ സ്റ്റോക്ക്ഹോമിലെ ഫ്രെഡ്സ്ഗാറ്റൻ 2 ലെ ഗുസ്താവ് ഹോൺസ് പാലറ്റുകളിൽ ഈ ദമ്പതികൾ ഒരു ശീതകാല വസതിയും പരിപാലിച്ചു.
സാംസ്കാരിക പ്രവർത്തനം
ഇതിനകം അവരുടെ ആദ്യ വിവാഹ സമയത്ത്, അവർ സ്റ്റോക്ക്ഹോമിന്റെ തലസ്ഥാനത്തേക്ക് മാറി. അവിടെ അവർ ഒരു സാഹിത്യപരമായ സലൂണിന്റെ കേന്ദ്രമായി. അവർ കലാകാരന്മാരുടെ ഗുണഭോക്താവായിരുന്നു. ഫ്രെഡ്രിക ബ്രെമറിന്റെ ഫലസ്തീനിലേക്കുള്ള യാത്രയ്ക്ക് അവർ ഭാഗികമായി ധനസഹായം നൽകി. കൂടാതെ സെൽമ ലാഗർലോഫിനെ സാമ്പത്തികമായി പിന്തുണച്ചു. അങ്ങനെ അവർക്ക് അവരുടെ എഴുത്തിൽ ശ്രദ്ധ കേന്ദ്രീകരിക്കാൻ കഴിഞ്ഞു. മേ-സെപ്റ്റംബർ മാസങ്ങളിൽ മെലാറൻ തടാകത്തിലെ അവരുടെ ഗ്രാമമായ വില്ല ലൈറനിൽ അവർ ഒരു സലൂൺ നടത്തുകയും കലാകാരന്മാരെ അതിഥികളായി ശേഖരിക്കുകയും ചെയ്തു. അവിടെ ജെന്നി ലിൻഡ്, ഗുന്നർ വെന്നർബർഗ്, വിക്ടോറിയ ബെനഡിക്‌സൺ, കാൾ സ്നോയിൽസ്‌കി, കാൾ ഡേവിഡ്, വിർസെൻ, എമിൽ, സിജോൺ. ക്രിസ്റ്റീന നിൽസണും ഹെൻറിക് ഇബ്സണും അതിഥികളായിരുന്നു. സ്വീഡനിലെ ഓസ്കാർ രണ്ടാമൻ രാജാവും ഇവിടം സന്ദർശിച്ചു. 1870-കളിലും 1880-കളിലും ലിംനെൽസ്‌ക സലൂൺ (ദി ലിംനെൽ സലൂൺ) എന്ന് വിളിക്കപ്പെടുന്ന സ്വീഡിഷ് സാംസ്‌കാരിക പ്രമുഖരുടെ ആതിഥ്യമരുളുന്ന കേന്ദ്രമായി ഇത് അറിയപ്പെടുന്നു. അവരുടെ അതിഥികളിൽ Bjørnstjerne Bjørnson, W F Dalman, Ivar Hallstrom, L J Hierta, Elise Hwasser, Henrik Ibsen, Carl Snoilsky, Sophie Adlersparre, Amanda Kerfstedt, Anna Hierta-Retzius എന്നിവരും ഉൾപ്പെടുന്നു. അവരുടെ മകൻ, സംഗീതസംവിധായകൻ വിൽഹെം സ്വെഡ്‌ബോം (1843-1904), അവരുടെ സലൂണിൽ സോയറികൾ ക്രമീകരിച്ചു, അതിൽ അവരുടെ മരുമകൾ, പിയാനിസ്റ്റ് ഹിൽമ സ്വെഡ്‌ബോം, പോണ്ടസ് വിക്‌നർ എന്നിവർ തത്ത്വചിന്തയിൽ പ്രഭാഷണങ്ങൾ നടത്തി. പുതിയ രചയിതാക്കൾക്ക് അവരുടെ സലൂണിൽ അവരുടെ കൃതികൾ വായിക്കാനും അവർ ക്രമീകരിച്ചു. വെർണർ വോൺ ഹൈഡൻസ്റ്റാമിൽ നിന്ന് അറിയപ്പെടുന്നതിന് മുമ്പ് അവൾ തന്നെ ഉറക്കെ കവിതകൾ വായിച്ചു. കൂടാതെ സെൽമ ലാഗെർലോഫ് അവരുടെ നോവലായ ഗോസ്റ്റ ബെർലിംഗ്സ് സാഗയുടെ ഭാഗങ്ങൾ അച്ചടിച്ച് പ്രസിദ്ധീകരിക്കുന്നതിന് മുമ്പ് അവരുടെ സലൂണിൽ വായിച്ചു.
സാമൂഹിക പ്രവർത്തനം
ഫാമിലി ബിസിനസ്സ്, Wifstavarfs AB, Svedbom-Hellzen നല്ല വിളവ് നൽകി, കൂടാതെ സ്ത്രീകളുടെ പ്രസ്ഥാനത്തെയും മറ്റ് നിരവധി സാമൂഹിക പദ്ധതികളെയും ഉദാരമായി സഹായിക്കാനും സാമൂഹിക പ്രവർത്തനങ്ങളിലും ചാരിറ്റിയിലും കലാകാരന്മാരുടെ രക്ഷാധികാരിയായി പ്രവർത്തിക്കാനും ലിംനെലിനെ പ്രാപ്തമാക്കി. 1850 കളിൽ തന്നെ സ്ത്രീകളുടെ രാഷ്ട്രീയവും സാമ്പത്തികവും നിയമപരവുമായ സ്ഥാനം മെച്ചപ്പെടുത്തുന്നതിൽ അവൾക്ക് താൽപ്പര്യമുണ്ടായിരുന്നു. കൂടാതെ നിരവധി വനിതാ സംഘടനകൾ അവരുടെ സലൂണിൽ അവരുടെ മീറ്റിംഗുകൾ നടത്തി. 1853-ൽ, ഫ്രെഡ്രിക ബ്രെമറുമായി ചേർന്ന് അവർ സ്റ്റോക്ക്‌ഹോംസ് ഫ്രണ്ടിമ്മേഴ്‌സ്‌ഫോറനിംഗ് ഫോർ ബാർനാവാർഡ് (സ്‌റ്റോക്ക്‌ഹോം വിമൻസ് ഫണ്ട് ഫോർ ചൈൽഡ് കെയർ) സ്ഥാപിച്ചു. നിരവധി ചാരിറ്റി ഓർഗനൈസേഷനുകളുടെ ഡയറക്ടർ ബോർഡ് അംഗമെന്ന നിലയിലുള്ള അവളുടെ സ്ഥാനത്തിലൂടെ, വിദ്യാർത്ഥിനികൾക്കായി നിരവധി സ്കോളർഷിപ്പുകളുടെ അടിത്തറ അവർ ആരംഭിച്ചു.
സ്റ്റോക്ക്ഹോം ഹൈ സൊസൈറ്റിയിലെ ഒരു കേന്ദ്ര വ്യക്തിയായിരുന്നു ലിംനെൽ, ചാരിറ്റി, ഫെമിനിസം, സാമൂഹിക പ്രശ്നങ്ങൾ എന്നിവയിലെ വിവിധ സംഘടനകളിൽ ഏർപ്പെട്ടിരുന്നു. അവരുടെ പ്രവർത്തനത്തിലൂടെ സമകാലിക സ്വീഡിഷ് സാംസ്കാരിക ജീവിതത്തിലും സാമൂഹിക വികസനത്തിലും അവൾ ഒരു പ്രധാന പങ്ക് വഹിച്ചു. 1853-ൽ സ്റ്റോക്ക്‌ഹോംസ് ഫ്രണ്ടിമ്മേഴ്‌സ്‌ഫോറനിംഗ് ഫോർ ബാർനാവാർഡിന്റെ (സ്‌റ്റോക്ക്‌ഹോം വനിതാ ഫണ്ട്) സെക്രട്ടറിയായിരുന്നു ലിംനെൽ; 1873-ൽ ഫൊറെനിംഗൻ ഫോർ ഗിഫ്റ്റ് ക്വിന്നാസ് അഗാൻഡെറാട്ടിന്റെ (വിവാഹികളായ സ്ത്രീകളുടെ സ്വത്തവകാശ സംഘടന) ഡയറക്ടർ ബോർഡ് അംഗം; 1884-ൽ ഫ്രെഡ്രിക ബ്രെമർ അസോസിയേഷന്റെ ഡയറക്ടർ ബോർഡ് അംഗം; Klara skydds- och arbetarförening (ദി ക്ലാര കോൺഗ്രിഗേഷൻസ് പ്രൊട്ടക്ഷൻ ആൻഡ് വർക്കേഴ്സ് അസോസിയേഷൻ) ഡയറക്ടർ ബോർഡ് അംഗം; 1865-ൽ ജെന്നി റോസാണ്ടറിന്റെ (ദി വിമൻസ് ഈവനിംഗ് കോഴ്‌സുകൾ) അഫ്‌ടോൺകുർസെൻ ഫോർ ഫ്രണ്ടിമ്മറിന്റെ ഡയറക്ടർ ബോർഡ് അംഗം; കൂടാതെ യൂജെനിയഹെമ്മെറ്റ് [sv] ആശുപത്രിയുടെ ഡയറക്ടർ ബോർഡ് അംഗവും ആയിരുന്നു.
പുറംകണ്ണികൾ
വർഗ്ഗം:1816-ൽ ജനിച്ചവർ വർഗ്ഗം:1897-ൽ മരിച്ചവർ
സാഗയിംഗ് രാജ്യം
സാഗയിംഗ് രാജ്യം (စစ်ကိုင်း နေပြည်တော်, ) 1315 മുതൽ 1365 വരെ മൈൻസിങ് രാജവംശത്തിന്റെ ഇളമുറ ശാഖ ഭരിച്ചിരുന്ന ഒരു ചെറിയ രാജ്യമായിരുന്നു. യഥാർത്ഥത്തിൽ പിന്യ രാജ്യത്തിന്റെ വടക്കൻ പ്രവിശ്യയായിരുന്ന സാഗയിംഗ്, രാജകുമാരൻ സാ യുൻ തന്റെ പിതാവായ തിഹാതു രാജാവിൽ നിന്ന് 1315-17 ൽ സ്വയംഭരണത്തിനായി പോരാടിയതിന് ശേഷം യഥാർത്ഥത്തിൽ ഒരു സ്വതന്ത്ര രാജ്യമായി. തിഹാതുവിന്റെ മരണശേഷം 1325-ൽ പിന്യയിൽ നിന്ന് സാഗിംഗ് ഔപചാരികമായി വേർപിരിഞ്ഞു. അപ്രധാനമായ ഈ ചെറിയ വടക്കൻ ചെറിയ സംസ്ഥാനം പ്രധാനമായും പിന്യയുടെ ആന്തരിക ഭിന്നതകൾ കാരണം അടുത്ത നാല് പതിറ്റാണ്ടുകളായി സ്വതന്ത്രമായി തുടർന്നു.
ചരിത്രം
പതിമൂന്നാം നൂറ്റാണ്ടിന്റെ അവസാനത്തിൽ, മധ്യ ബർമയിലെ പാഗന്റെ പിൻഗാമിയായി അധികാരത്തിലേറിയ രാഷ്ട്രമായ മൈൻസിങിൻറെ വടക്കേയറ്റത്തെ സാമന്ത സംസ്ഥാനമായിരുന്നു സാഗയിംഗ്. രാജ്യത്തിൻറെ വടക്കൻ പ്രവിശ്യയിൽ ഐരാവഡി താഴ്‌വരയിലെ മൂന്ന് പ്രധാന ധാന്യ കലവറകളിൽ ഒന്നായ മു താഴ്‌വര ഉൾപ്പെട്ടിരുന്നു. സാഗയിങ്ങിന്റെ വടക്ക് ഭാഗത്ത് ഇന്നത്തെ വടക്കൻ ബർമ്മയും തെക്കുപടിഞ്ഞാറൻ യുനാനും ഉൾപ്പെട്ട മംഗോളിയൻ സാമ്രാജ്യത്തിലെ ഷെങ്‌മിയാൻ പ്രവിശ്യ 1280-കൾ മുതൽ മംഗോളിയക്കാർ പാഗൻ സാമ്രാജ്യത്തിൽ നിന്ന് പിടിച്ചെടുത്തിരുന്നു. 1300-01-ൽ മംഗോളിയക്കാർ മറ്റൊരു ആക്രമണം നടത്തിയെങ്കിലും പൂർണ്ണമായി തകർക്കാൻ കഴിയാത്തതിനാൽ 1303-ൽ വടക്കൻ ബർമ്മയെ പൂർണ്ണമായും ഉപേക്ഷിച്ചു. മൈൻസിങിലെ ഭരണാധികാരികളായ അതിൻഖയ, യസതിംഗ്യൻ, തിഹാതു എന്നിവർ-വടക്കൻ ബർമ്മയെ തിരിച്ചുപിടിക്കാൻ പരിശ്രമിച്ചുവെങ്കിലും ടാഗൗങ്ങ് പട്ടണത്തിൽ കൂടുതലായി മറ്റൊന്നും ലഭിച്ചില്ല. വിവിധ ഷാൻ സംസ്ഥാനങ്ങളും നാമമാത്രമായ മംഗോളിയൻ സാമന്തരും ഐരാവഡി താഴ്‌വരയ്ക്ക് ചുറ്റും വടക്കുപടിഞ്ഞാറ് മുതൽ തെക്ക് കിഴക്ക് വരെയുള്ള മുഴുവൻ അർദ്ധവൃത്തത്തിലും ആധിപത്യം സ്ഥാപിച്ചു. 1313-ൽ, ജീവിച്ചിരിക്കുന്ന അവസാനത്തെ സഹോദരനായിരുന്ന തിഹാതു, പിൻയയെ പാഗന്റെ നിയമപ്രകാരമുള്ള പിൻഗാമി രാജ്യമായി സ്ഥാപിച്ചു. ചരിത്ര തലസ്ഥാനമായ പാഗന് (ബഗാൻ) പകരം അദ്ദേഹം മു താഴ്വരയോട് അടുത്തുള്ള ക്യോക്‌സെ ഗ്രാനറിയിലെ പിന്യയെ പുതിയ തലസ്ഥാനമാക്കി.
ഗോപീനാഥ് മൊഹാന്തി
ഒറിയ സാഹിത്യത്തിലെ പ്രമുഖനായ എഴുത്തുകാരനാണ് ഗോപിനാഥ് മൊഹന്തി (ଗୋପୀନାଥ ମହାନ୍ତି). ജ്ഞാനപീഠം, പദ്മഭൂഷൺ, കേന്ദ്ര സാഹിത്യ അക്കാദമി പുരസ്കാരം, സോവിയറ്റ് ലാൻഡ് നെഹ്രു പുരസ്കാരം തുടങ്ങി ഒട്ടനവധി പുരസ്കാരങ്ങൾ അദ്ദേഹം നേടിയിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം:ജ്ഞാനപീഠം നേടിയ ഒഡിയ സാഹിത്യകാരന്മാർ വർഗ്ഗം:1914-ൽ ജനിച്ചവർ
റോബോട്ടിക്സ്
മെക്കാനിക്കൽ എൻജിനീയറിങ്, ഇലക്ട്രോണിക്സ് എൻജിനീയറിങ്, കമ്പ്യൂട്ടർ സയൻസ് തുടങ്ങിയവ ഉൾക്കൊള്ളുന്ന എഞ്ചിനീയറിംഗ്, സയൻസ് വിഭാഗങ്ങളുടെ ഒരു അന്തർദേശീയ ശാഖയാണ് റോബോട്ടിക്സ്. റോബോട്ടുകളുടെ രൂപകൽപ്പന, നിർമ്മാണം, പ്രവർത്തനം, ഉപയോഗം, കമ്പ്യൂട്ടർ സംവിധാനങ്ങൾ, സെൻസറി ഫീഡ്ബാക്ക്, ഇൻഫർമേഷൻ പ്രോസസ്സിംഗ് എന്നിവയുമായി റോബോട്ടിക്സ് കൈകാര്യം ചെയ്യുന്നു.
മനുഷ്യർക്ക് പകരം ഉപയോഗിക്കാനും മനുഷ്യരുടെ പ്രവർത്തനങ്ങളെ പ്രതിപ്രവർത്തിക്കുവാനും കഴിയുന്ന യന്ത്രങ്ങൾ വികസിപ്പിച്ചെടുക്കാൻ ഈ സാങ്കേതിക വിദ്യകൾ ഉപയോഗിക്കുന്നു. ഏതു സാഹചര്യത്തിലും ഏതു തരത്തിലും റോബോട്ടുകൾ ഉപയോഗിക്കാൻ കഴിയും. ഇന്ന് അപകടകരമായ സാഹചര്യങ്ങളിൽ (ബോംബ് കണ്ടെത്തലും നിർജ്ജീവനവും ഉൾപ്പെടെ), ഉൽപ്പാദനപ്രക്രിയകൾ, അല്ലെങ്കിൽ മനുഷ്യർക്ക് അതിജീവിക്കാൻ കഴിയാത്ത അവസ്ഥകളിൽ റോബോട്ടുകൾ ഉപയോഗിക്കുന്നു. റോബോട്ടുകൾ ഏതെങ്കിലും രൂപത്തിൽ പ്രവർത്തിപ്പിക്കാൻ കഴിയും. ചിലർ മനുഷ്യരൂപത്തിൽ സാദൃശ്യം പുലർത്തുന്നു. സാധാരണയായി ജനങ്ങൾ നടത്തുന്ന ചില ആവർത്തിക്കുന്ന സ്വഭാവരീതികളിൽ റോബോട്ട് സ്വീകരിക്കാൻ ഇത് സഹായിക്കുമെന്ന് പറയപ്പെടുന്നു. നടത്തം, ലിഫ്റ്റിംഗ്, പ്രസംഗം, ബോധനം, അടിസ്ഥാനപരമായി ഒരു മനുഷ്യന് ചെയ്യാൻ കഴിയുന്നതെല്ലാം ആവർത്തിക്കാൻ ഇത്തരം റോബോട്ടുകൾ ശ്രമിക്കുന്നു. ഇന്നത്തെ പല റോബോട്ടുകളും പ്രകൃതിയിൽ നിന്നും പ്രചോദനം ഉൾക്കൊണ്ട് ബയോ ഇൻസ്പയറായ റോബോട്ടിക്സിന് സംഭാവന നൽകുന്നു.
വർഗ്ഗം:യന്ത്രങ്ങൾ വർഗ്ഗം:എഞ്ചിനീയറിങ് ശാഖകൾ
ആര്യാവർത്തം
അവലംബങ്ങൾ
<references group="" responsive="">
കാണ്ഡദേവി എസ്. അഴഗിരിസ്വാമി
ആദ്യകാലജീവിതം
1925 ഏപ്രിൽ 21-ന് തമിഴ്‌നാട്ടിലെ ശിവഗംഗ ജില്ലയിലെ ദേവകോട്ടയ്ക്കടുത്തുള്ള കണ്ടദേവി ഗ്രാമത്തിൽ സുന്ദരരാജ അയ്യങ്കാറിന്റെയും അലിമേലു അമ്മാളിന്റെയും മകനായി അദ്ദേഹം ജനിച്ചു. ആദ്യം മുത്തച്ഛൻ ശ്രീനിവാസ അയ്യങ്കാരുടെ കീഴിലും പിന്നീട് കണ്ടദേവി ചെല്ലം അയ്യങ്കാരുടെ കീഴിലും അദ്ദേഹം വയലിൻ പരിശീലനം നേടി. ടി. ചൗഡയ്യയുടെ കീഴിലാണ് അദ്ദേഹം ഉന്നത പരിശീലനം നേടിയത്.
കരിയർ
മൈസൂരിൽ തന്റെ ഗുരു ടി ചൗഡിയയുടെ സോളോ കച്ചേരിയുടെ അകമ്പടിയായി ആയിരുന്നു അഴഗിരിസ്വാമിയുടെ അരങ്ങേറ്റം. അതിനുശേഷം അദ്ദേഹം എം എസ് സുബ്ബുലക്ഷ്മി, എം എൽ വസന്തകുമാരി, പി എസ് നാരായണസ്വാമി തുടങ്ങി അക്കാലത്തെ കർണാടക സംഗീതജ്ഞർക്കൊപ്പം വയലിൻ വായിച്ചിട്ടുണ്ട്.
വിദേശ പ്രകടനം
1982-ൽ ലണ്ടനിൽ നടന്ന ഫെസ്റ്റിവൽ ഓഫ് ഇന്ത്യയിൽ എം.എസ്.സുബ്ബുലക്ഷ്മിക്കൊപ്പമുള്ള വയലിനിസ്റ്റ് അദ്ദേഹമായിരുന്നു. മറ്റ് ഗായകർക്കൊപ്പം അദ്ദേഹം യുകെ, യുഎസ്എ, ജപ്പാൻ തുടങ്ങി നിരവധി രാജ്യങ്ങളിൽ യാത്ര ചെയ്തിട്ടുണ്ട്.
മരണം
2000 ഒക്ടോബർ 13ന് ചെന്നൈയിൽ വച്ചാണ് അഴഗിരിസ്വാമി അന്തരിച്ചത്. അദ്ദേഹത്തിന് 75 വയസ്സായിരുന്നു.
പുറം കണ്ണികൾ
വർഗ്ഗം:2000-ൽ മരിച്ചവർ വർഗ്ഗം:1925-ൽ ജനിച്ചവർ വർഗ്ഗം:വയലിൻ വാദകർ
ഏഴിമല നരയൻകണ്ണൂർ അമ്പലം
മൂഷക രാജാക്കന്മാരുടെ തലസ്ഥാനമായിരുന്ന ഏഴിമലയിൽ കടൽത്തീരത്തിനോട് ചേർന്ന് സ്ഥിതിചെയ്യുന്ന ഒരു അമ്പലമാണ് നരയൻകണ്ണൂരപ്പൻ അമ്പലം (Narayan Kannur temple). തുലാമാസത്തിലെ കടലാട്ടുവാവിന് കുളിച്ചുതൊഴുകയും പിതൃക്കളുടെ ജാതകം കടലിലൊഴുക്കുകയും ചെയ്യുന്നതായിരുന്നു പ്രധാനം. ഈ അമ്പലത്തിന്റെ സോപാനത്തിന്റെ വലതുഭാഗത്ത് വട്ടെഴുത്തിലുള്ള ശിലാരേഖ കൂടിയുണ്ട്.
ഐതിഹ്യം
മൂഷകവംശ കാവ്യത്തിൽ പറയുന്ന വിക്രമരാമൻ എന്ന രാജാവാണ് ഈ അമ്പലത്തിനുവേണ്ടി ഭൂമി ദാനം ചെയ്തിരിക്കുന്നതെന്ന് പറയുന്നത്.
നരയൻകണ്ണൂർ രേഖ
ക്രിസ്തുവർഷം 1075 ആണ് നരയൻകണ്ണൂർ അമ്പലത്തിലെ ശിലാഫലകത്തിലെ ശാസനത്തിന്റെ കാലം. ശ്രീകുന്ത ആളുവരൈയാരാല സമ്പാദിച്ചിതു എന്ന രണ്ടാംഖണ്ഡത്തിലെ വാക്യം കരിങ്കൽ പുതുക്കിപ്പണിതത് 1075 ലാണ്.
അവലംബം
വർഗ്ഗം:കണ്ണൂർ ജില്ലയിലെ ക്ഷേത്രങ്ങൾ
കുട്ടികളുടെ പാർക്ക്, കൊല്ലം
കൊല്ലം നഗരത്തിലെ ആശ്രാമത്തിന് സമീപമുള്ള കുട്ടികൾക്കായുള്ള പാർക്ക് ആണ് ആശ്രാമം ചിൽഡ്രൻസ് പാർക്ക് (കൊല്ലം കുട്ടികളുടെ പാർക്ക് എന്നും അറിയപ്പെടുന്നു).കൊല്ലം മുനിസിപ്പൽ കോർപ്പറേഷന്റെ ഉടമസ്ഥതയിലുള്ളതാണ് ഈ പാർക്ക്. ഇത് കുട്ടികളുടെ ട്രാഫിക് പാർക്ക് എന്നും അറിയപ്പെടുന്നു. കൊല്ലം നഗരത്തിൽ വിനോദപരിപാടികളുടെ പ്രധാന കേന്ദ്രമായ ആശ്രാമം പിക്നിക് വില്ലേജിലാണ് ഈ പാർക്ക് സ്ഥിതിചെയ്യുന്നത്. ഒരു മോഡൽ അഡ്വഞ്ചർ പാർക്കും 200 വർഷം പഴക്കമുള്ള ബ്രിട്ടീഷ് റസിഡൻസി (സർക്കാർ ഗസ്റ്റ് ഹൌസ് ആയി കണക്കാക്കപ്പെടുന്നു) ഈ പാർക്കിനടുത്താണ്.
അവലംബം
വർഗ്ഗം:കൊല്ലത്തെ വിനോദസഞ്ചാര ആകർഷണങ്ങൾ വർഗ്ഗം:കൊല്ലം പാർക്കുകൾ
നിക്കോളാസ് പൂരൻ
ട്രിനിഡാഡ്കാരനായ ഒരു ക്രിക്കറ്റ് കളിക്കാരനാണ് നിക്കോളാസ് പൂരൻ - Nicolas Pooran (ജനനം 2 ഒക്ടോബർ 1995). കരീബിയൻ പ്രീമിയർ ലീഗിൽ റെഡ് സ്റ്റീൽ (CPL) വെസ്റ്റ് ഇന്ത്യൻ ആഭ്യന്തര മത്സരങ്ങളിൽ ട്രിനിഡാഡ് ആൻഡ് ടുബാഗോയ്ക്കു വേണ്ടി കളിച്ചിരുന്നു. 2014 സീസണിൽ സിപിഎൽ മത്സരങ്ങളിൽ ഏറ്റവും മികച്ച താരം ആയിരുന്നു.
പുറത്തേക്കുള്ള കണ്ണികൾ
വർഗ്ഗം:വെസ്റ്റിൻഡീസ് ക്രിക്കറ്റ് കളിക്കാർ
താജ്‌പൂർ
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് താജ്‌പൂർ. ലുധിയാന ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് താജ്‌പൂർ സ്ഥിതിചെയ്യുന്നത്. താജ്‌പൂർ വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് താജ്‌പൂർ ൽ 224 വീടുകൾ ഉണ്ട്. ആകെ ജനസംഖ്യ 1150 ആണ്. ഇതിൽ 589 പുരുഷന്മാരും 561 സ്ത്രീകളും ഉൾപ്പെടുന്നു. താജ്‌പൂർ ലെ സാക്ഷരതാ നിരക്ക് 65.83 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. താജ്‌പൂർ ലെ 6 വയസ്സിനു താഴെയുള്ള കുട്ടികളുടെ എണ്ണം 121 ആണ്. ഇത് താജ്‌പൂർ ലെ ആകെ ജനസംഖ്യയുടെ 10.52 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 335 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 314 പുരുഷന്മാരും 21 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 87.46 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 46.87 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
താജ്‌പൂർ ലെ 428 പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
കാൽക്ക
വടക്കൻ ഹരിയാനയിലെ പഞ്ച്‌കുല ജില്ലയിലുള്ള ഒരു പട്ടണമാണ് കാൽക്ക. ഹിമാലയത്തിന്റെ താഴ്വരയിൽ ഹിമാചൽ പ്രദേശിന്റെ അതിരിലായാണ് ഈ പട്ടണം സ്ഥിതി ചെയ്യുന്നത്.ഹിമാചൽ പ്രദേശിലെക്കുള്ള കവാടം ആയാണ് കാൽക്ക അറിയപ്പെടുന്നത്. ചണ്ഡിഗഡ് - ഷിംല  ദേശീയപാതയിൽ പിഞ്ജോറിനും ഹിമാചലിലെ പർവാനോ പട്ടണത്തിനും മധ്യേയാണ് കൽക്ക സ്ഥിതി ചെയ്യുന്നത്. ഇന്ത്യൻ കരസേനയുടെ പടിഞ്ഞാറൻ കമാൻഡ് ബേസ് ആയ ചന്ദിമന്ദിർ കന്റോണ്മെന്റ് സ്റ്റേഷൻ കാൽക്കയ്ക്ക് സമീപം സ്ഥിതി ചെയ്യുന്നു. കാൽക്ക-ഷിംല മലയോര തീവണ്ടിപ്പാത ആരംഭിക്കുന്നത് ഇവിടെ നിന്നുമാണ്. 2011ലെ സെൻസസ് പ്രകാരം കാൽക്കയിലെ ജനസംഖ്യ 30,000 ആണ്.
ചരിത്രം
1842ലാണ് കാൽക്ക പട്ടണം സ്ഥാപിതമാകുന്നത്. സംഹാരത്തിന്റെ ദേവതയായ കാളിയുടെ പേരിൽ നിന്നുമാണ് കൽക്ക പട്ടണത്തിന് ആ പേർ ലഭിച്ചത്. പാട്യാല നാട്ടുരാജ്യത്തിന്റെ ഭാഗമായിരുന്ന കാൽക്ക 1843ൽ ബ്രിട്ടീഷ് ഇന്ത്യയുടെ കീഴിലായി. ഡൽഹി- അമ്പാല- കാൽക്ക, കാൽക്ക-ഷിംല റെയിൽ പാതകളുടെ ആരംഭസ്ഥാനവുമായിരുനു അന്ന് കാൽക്ക. 1933ൽ കാൽക്ക മുനിസിപ്പൽ കമ്മിറ്റി രൂപീകൃതമായി.
ഭൂമിശാസ്ത്രം
ഹിമാലയത്തിന്റെ താഴ്വരയിലാണെങ്കിലും മെയ്, ജൂൺ മാസങ്ങളിൽ താപനില വളരെ ഉയരാറുണ്ട്. ഒക്റ്റോബർ മുതൽ മാർച്ച് വരെ നീളുന്ന ശൈത്യകാലത്ത് 10 മുതൽ15 ഡിഗ്രീ സെൽഷ്യസ് വരെയാണ് ശരാശരി താപനില. മറ്റ് വടക്കേ ഇന്ത്യൻ നഗരങ്ങളുമായി താരതമ്യപ്പെടുത്തിയാൽ മൂടൽമഞ്ഞ് കാൽക്കയിൽ സാധാരണഗതിയിൽ ഉണ്ടാകാറില്ല.
റോഡ്
ചണ്ഡീഗഡിൽ നിന്നും 24 കിലോമീറ്റർ ഷിംല ദേശീയപാതയിലൂടെ സഞ്ചരിച്ചാൽ കാൽക്കയിലെത്താം. ഡൽഹി, അമ്പാല, നൈനിറ്റാൾ, മണാലി, ധരംശാല, അമൃത്സർ തുടങ്ങിയ സ്ഥലങ്ങളുമായും കാൽക്ക റോഡ് മാർഗ്ഗം ബന്ധപ്പെട്ടിരിക്കുന്നു. ഇടുങ്ങിയ തെരുവുകളുള്ള കാൽക്കയിൽ ഗതാഗതത്തിന് എറ്റവും അധികം ആശ്രയിക്കേണ്ടി വരിക ഓട്ടോറിക്ഷകളാണ്. ഡൽഹി, പഞ്ചാബ്, ഹരിയാന, ഹിമാചൽപ്രദേശ് ട്രാൻസ്പോർട്ട് കോർപറേഷനുകളുടെ ബസുകൾ കാൽക്ക വഴി സർവീസ് നടത്തുന്നുണ്ട്.
പുറത്തേക്കുള്ള കണ്ണികൾ
വർഗ്ഗം:ഹരിയാണയിലെ പട്ടണങ്ങൾ
എനിവെയർ ഓൺ എർത്ത്
വലത്ത്‌|ലഘുചിത്രം| UTC−12 സമയമേഖല ഹൈലൈറ്റ് ചെയ്‌തിരിക്കുന്ന സമയ മേഖലകളുടെ ലോക ഭൂപടം. എനിവെയർ ഓൺ എർത്ത് ( AoE ) എന്നത് ഒരു കലണ്ടർ സൂചകമാണ് അല്ലെങ്കിൽ ദിവസസൂചകമാണ്. അതായത് ഇത് ഭൂമിയിലെ എല്ലായിടത്തും ഒരു തീയതി കടന്നുപോകുമ്പോൾ ഒരു കാലയളവ് കാലഹരണപ്പെടുന്നു എന്ന് സൂചിപ്പിക്കുന്നു. ഉദാഹരണത്തിന് "മാർച്ച് 16, 2004, എൻഡ് ഓഫ് ഡേ, എനിവെയർ ഓൺ എർത്ത് (AoE)" എന്നത് 16 മാർച്ച് 2004 എന്ന ദിനം ഭൂമിയിൽ എല്ലാസ്ഥലത്തും അവസാനിക്കുന്നതുവരെ മാത്രമേ സാധുവായിരിക്കുകയുള്ളു. ഇത് സങ്കീർണ്ണമായ സമയമേഖല കണക്കുകൂട്ടലുകളോ ഡേലൈറ്റ് സേവിംഗ് ടൈം അഡ്ജസ്റ്റ്‌മെന്റുകളോ ആവശ്യമില്ലാതെ എളുപ്പത്തിൽ മനസ്സിലാക്കാൻ സഹായിക്കുന്ന ഒരു സമ്പ്രദായമാണ്.
IEEE 802.16 ബാലറ്റിംഗ് നടപടിക്രമങ്ങളിലാണ് ഈ സമ്പ്രദായം ഉത്ഭവിച്ചത്. പല IEEE 802 ബാലറ്റ് ഡെഡ്‌ലൈനുകളും "AoE" ഉപയോഗിച്ച് ദിവസാവസാനമായി "എനിവേർ ഓൺ എർത്ത്" സ്ഥാപിക്കപ്പെടുന്നു,. ഇതിനർത്ഥം, ഭൂമിയിൽ എവിടെയെങ്കിലും സമയപരിധി കഴിഞ്ഞിട്ടില്ലെങ്കിൽ, സമയപരിധി കഴിഞ്ഞിട്ടില്ല എന്നാണ്.
ദിവസാവസാനം AoE അടുത്ത ദിവസത്തെ ഏകോപിത യൂണിവേഴ്സൽ ടൈം (UTC) ന് സംഭവിക്കുന്നു, ഹൗലാൻഡും ബേക്കർ ദ്വീപുകളും യുടിസിയുടെ അടിസ്ഥാന റഫറൻസ് രേഖാംശമായ പ്രൈം മെറിഡിയനിൽ നിന്ന് ലോകമെമ്പാടും പകുതിയായി. അതിനാൽ, സ്റ്റാൻഡേർഡ് നൊട്ടേഷനിൽ ഇത്:
പുറത്തേക്കുള്ള കണ്ണികൾ
വർഗ്ഗം:കലണ്ടർ
അനുവർത്തനയന്ത്രം
ഏതെങ്കിലും ഒരു യന്ത്രവ്യൂഹത്തിന്റെയോ മറ്റേതെങ്കിലും പ്രക്രിയയുടെയോ പ്രവർത്തനത്തെ അതേപടി അനുകരിക്കുന്ന യന്ത്രങ്ങളെയോ ഉപകരണങ്ങളെയോ ആണ് അനുവർത്തകങ്ങൾ അഥവാ സിമുലേറ്ററുകൾ എന്നറിയപ്പെടുന്നത്. വാഹനഡ്രൈവിംഗ് പരിശീലനത്തിന് ഉപയോഗിക്കുന്ന അനുവർത്തനയന്ത്രം എല്ലാവർക്കും സുപരിചിതമാണ്. ഒരു വാഹനത്തിന്റെ പ‌്രവർത്തനത്തിന് സമാനമായ രീതിയിൽ ആ യന്ത്രം അനുവർത്തിക്കുകയും അങ്ങനെ പഠിതാവിന് യഥാർത്ഥവാഹനം ഉപയോഗിക്കാതെ തന്നെ ഡ്രൈവിംഗിന്റെ പ‌്രാഥമികപാഠങ്ങൾ പഠിക്കുവാൻ സാധിക്കുകയും ചെയ്യുന്നു. വിവിധ യന്ത്രവ്യൂഹങ്ങളുടെ സുരക്ഷാസംവിധാനത്തെക്കുറിച്ച് പഠിക്കുന്നതിനും ഉപയോക്താക്കളെ പരിശീലിപ്പിക്കുന്നതിനും കൂടാതെ അവയുടെ പ്രവർത്തനത്തെ ഉത്തമീകരിക്കുന്നതുമായി ബന്ധപ്പെട്ട ശാസ്ത്രീയ പഠനങ്ങൾ നടത്തുന്നതിനും അനുവ൪ത്തനയന്ത‌്രങ്ങൾ ഉപയോഗിക്കുന്നു. ഇന്ന് പഠനാവശ്യങ്ങൾക്കും കമ്പ്യൂട്ട൪ വിനോദങ്ങൾക്കും മറ്റുമായി നിരവധി അനുവ൪ത്തന മാതൃകകൾ ലഭ്യമാണ്. ആകസ്മികമായി ഉണ്ടായേക്കാവുന്ന പ്രതിസന്ധികളെ ഒരു യന്ത്രത്തിന് എപ്രകാരം താങ്ങാൻ കഴിയും എന്നത് അപഗ്രഥിക്കുന്നതിന് അനുവർത്തനയന്ത്രങ്ങൾ മുഖാന്തിരം സാധിക്കും. ഇങ്ങനെ അനുവർത്തനയന്ത്രങ്ങൾ ഉപയോഗിക്കുന്നതുവഴി യഥാ൪ത്ഥ യന്ത്രം ഉപയോഗിക്കുന്നതുമൂലമുളള അമിതചെലവും പ്രയത്നവും ഒഴിവാകുന്നു. കൂടതെ നാളിതുവരെ ഉണ്ടാക്കപ്പെട്ടിട്ടില്ലാത്തതും എന്നാൽ രൂപകല്പനയിലിരിക്കുന്നതുമായ യന്ത്രങ്ങളെ വിശകലനം ചെയ്യുന്നതിനും അനുവ൪ത്തനയന്ത്രങ്ങൾ ഉപയോഗിക്കാറുണ്ട്. ചിലയന്ത്രങ്ങളാകട്ടെ മനുഷ്യന് പ്രാപ്യമല്ലാത്തതോ, അപകടകരമായവയോ ആയിരിക്കാം. ശാസ്ത്രജ്ഞർ അത്തരം യന്ത്രങ്ങളുടെ അനുകരണയന്ത്രങ്ങൾ ഉപയോഗിച്ചാണ് അവയെക്കുറിച്ച് പഠിക്കുന്നതും വികസിപ്പിക്കുന്നതും.
തരം തിരിക്കലും പദാവലിയും
വളരെക്കാലം മുൻപുതന്നെ വിവിധമേഖലകളിൽ അനുവർത്തനയന്ത്രങ്ങൾ സ്വതന്ത്രമായി ആവിഷ്കരിച്ചുവന്നിരുന്നു. എന്നാൽ ഇരുപതാം നൂറ്റാണ്ടിൽ കമ്പ്യൂട്ടറുകളുടെ വ്യാപനത്തോടുകൂടി അനുവർത്തനത്തെ കൂടുതൽ ഏകീകൃതമായും വ്യവസ്ഥാപിതമായും ചിട്ടപ്പെടുത്തുകയുണ്ടായി. വ്യൂഹസിദ്ധാന്തത്തിന്റെയും കമ്പ്യൂട്ടർശൃംഖലാതന്ത്രങ്ങളുടെയും സംയോജനത്താലാണ് ഇത് സാധ്യമായത്.
യഥാർത്ഥവസ്തുക്കൾക്ക് പകരം ഭൗതികവസ്തുക്കൾ ഉപയോഗിച്ച് അനുവർത്തനം നടത്തുന്നതിനെയാണ് ഭൗതിക അനുവർത്തനം (Physical Simulation) എന്നു പറയുന്നത്. ഇത്തരം ഭൗതികവസ്തുക്കൾ യഥാർത്ഥ വസ്തുക്കളെക്കാൾ ചെലവുകുറഞ്ഞതും സുലഭവുമായതിനാലാണ് ഇങ്ങനെ ചെയ്യുന്നത്.
ഏതെങ്കിലും ഒരു ഉപയോക്താവുമായുളള നിരന്തര ഇടപെടലുകൾ നടത്തുന്ന വിമാന അനുവ൪ത്തകങ്ങൾ (Flight Simulators), നാവിക അനുവർത്തകങ്ങൾ (Sail Simulators), വാഹന അനുവർത്തകങ്ങൾ (Driving Simulators) എന്നിവയെ പാരസ്പര്യ അനുവർത്തകങ്ങൾ (Interactive Simulators) എന്നു വിളിക്കപ്പെടുന്നു.
സമയക്രമമനുസരിച്ച് നിരന്തരമായി അനുവർത്തനം നടത്തുന്നതിനെ നിരന്തര അനുവർത്തനം (Continuous Simulation) എന്നു പറയുന്നു. അവകലന സമവാക്യങ്ങളെ (Differential Equations) സമാകലനം (Integration) ചെയ്താണ് ഇത് സാധ്യമാക്കുന്നത്.
വർഗ്ഗം:ഭൗതികശാസ്ത്രം
ടി. എം. എ. പൈ
ഇന്ത്യക്കാരനായ ഒരു ഡോക്ടർ, വിദ്യാഭ്യാസസംരഭകൻ, ബാങ്കർ, ജീവകാരുണ്യപ്രവർത്തകൻ ഒക്കെയായിരുന്നു ടി.എം.എ പൈ എന്നറിയപ്പെടുന്ന ഡോ തൊംസെ മാധവ അനന്ത് പൈ (ജീവിതകാലം: 30 ഏപ്രിൽ 1898 - 29 മേയ് 1979). സർവ്വകലാശാലാ നഗരമായ മണിപ്പാൽ നിർമ്മിച്ചയാൾ എന്നപേരിൽ പ്രശസ്തനാണ്.
ഇന്ത്യയിൽ ആദ്യമായി എം‌ബി‌ബി‌എസ് വാഗ്ദാനം ചെയ്യുന്ന ഒരു സ്വകാര്യ, സ്വയം-ധനകാര്യ മെഡിക്കൽ കോളേജ് ആരംഭിച്ചയാളാണ് അദ്ദേഹം. പൈ 1953 ൽ കസ്തൂർബ മെഡിക്കൽ കോളേജും 1957 ൽ മണിപ്പാൽ ഇൻസ്റ്റിറ്റ്യൂട്ട് ഓഫ് ടെക്നോളജിയും സ്ഥാപിച്ചു. അതിനുശേഷം മണിപ്പാൽ കോളേജ് ഓഫ് ഡെന്റൽ സയൻസസ്, മണിപ്പാൽ കോളേജ് ഓഫ് ഫാർമസ്യൂട്ടിക്കൽ സയൻസസ്, മണിപ്പാൽ പ്രീ-യൂണിവേഴ്‌സിറ്റി കോളേജ് എന്നിവയും സ്ഥാപിച്ചു. സഹോദരൻ ഉപേന്ദ്ര അനന്ത് പൈയ്‌ക്കൊപ്പം കർണാടകയിലെ ഉഡുപ്പിയിലാണ് അദ്ദേഹം സിൻഡിക്കേറ്റ് ബാങ്ക് സ്ഥാപിച്ചത്. ആസ്ഥാനം മണിപ്പാലിലും ബാംഗ്ലൂരിലുമാണ്. അതിന്റെ ജനപ്രിയ പിഗ്മി ഡെപ്പോസിറ്റ് സ്കീമിന്റെ ഉത്തരവാദിത്തം അദ്ദേഹത്തിനായിരുന്നു.
അവാർഡുകൾ
ഡോ. പൈയെ 1972 ൽ ഇന്ത്യൻ സർക്കാർ പത്മശ്രീ നൽകി ആദരിച്ചു. അദ്ദേഹത്തിന് ധാർവാഡിലെ കർണാടക് സർവകലാശാല, 1973 ലും വിശാഖപട്ടണം ആന്ധ്ര സർവകലാശാല 1975 ലും ഡി.ലിറ്റ് ബിരുദം നൽകി.
1999 ഒക്ടോബർ 9 ന് ഇന്ത്യാ ഗവൺമെന്റ് പൈയെ അനുസ്മരിപ്പിക്കുന്ന ഒരു സ്റ്റാമ്പ് പുറത്തിറക്കി. തന്റെ ജീവിതകാലത്ത് ഏറ്റവുമധികം വിദ്യാഭ്യാസ സ്ഥാപനങ്ങൾ സ്ഥാപിച്ച വ്യക്തിയെന്ന നിലയിൽ റിപ്ലെയുടെ ബിലീവ് ഇറ്റ് ഓർ നോട്ട് പൈയെ അംഗീകരിച്ചിട്ടുണ്ട്.
അവലംബം
വർഗ്ഗം:ഇന്ത്യൻ ബാങ്കർമാർ വർഗ്ഗം:1979-ൽ മരിച്ചവർ വർഗ്ഗം:1898-ൽ ജനിച്ചവർ വർഗ്ഗം:പത്മശ്രീ പുരസ്കാരം ലഭിച്ചവർ
സുഗാരു കടലിടുക്ക്
കിഴക്കും പടിഞ്ഞാറും മുനമ്പുകളുള്ള സുഗാരു കടലിടുക്ക് ഏകദേശം 20 കിലോമീറ്റർ കുറുകെ യഥാക്രമം 200 മീറ്റർ, 140 മീറ്റർ ആഴത്തിലാണ്.
സുഗരു കൈക്യോ ഫെറി, സീകാൻ ഫെറി എന്നിവയുൾപ്പെടെ കടലിടുക്കിലൂടെ പ്രവർത്തിക്കുന്ന ഫെറി സർവീസുകളുണ്ട്.
ഇംഗ്ലീഷ് പര്യവേക്ഷകനും പ്രകൃതിശാസ്ത്രജ്ഞനുമായ തോമസ് ബ്ലാക്കിസ്റ്റൺ, ഹോക്കൈഡോയിലെ മൃഗങ്ങൾ വടക്കൻ ഏഷ്യൻ ഇനങ്ങളുമായി ബന്ധപ്പെട്ടതാണെന്നും തെക്ക് ഹോൺഷുവിലുള്ളവ തെക്കേ ഏഷ്യയിൽ നിന്നുള്ളവയുമായി ബന്ധപ്പെട്ടതാണെന്നും ശ്രദ്ധിച്ചു. അതിനാൽ സുഗരു കടലിടുക്ക് ഒരു പ്രധാന ജന്തുശാസ്ത്രപരമായ അതിർത്തിയായി സ്ഥാപിക്കപ്പെട്ടു. ഇത് ബ്ലാക്കിസ്റ്റൺ ലൈൻ അല്ലെങ്കിൽ "ബ്ലാക്കിസ്റ്റൺസ് ലൈൻ" എന്നറിയപ്പെട്ടു.
പുറത്തേക്കുള്ള കണ്ണികൾ
വർഗ്ഗം:ജപ്പാനിലെ കടലിടുക്കുകൾ
ക്യൂബിറ്റ്
ക്വാണ്ടം കമ്പ്യൂട്ടിങ്ങിൽ ക്യൂബിറ്റ് എന്നത് ക്വാണ്ടം വിവരത്തിന്റെ ഒരു യൂണിറ്റ് ആണ്. സാധാരണ കമ്പ്യൂട്ടറിൽ ഒരു ബിറ്റ് എന്നതു പോലെയാണ് ക്വാണ്ടം കംപ്യൂട്ടിങ്ങിലെ ഒരു ക്യൂബിറ്റും. ഇരട്ട അവസ്ഥകളുള്ള ഒരു ക്വാണ്ടം ബലതന്ത്ര സിസ്റ്റം ആണ് ക്യൂബിറ്റ്. ഉദാഹരണത്തിന് ഫോട്ടോണിന്റെ ധ്രൂവീകരണം (photon polarization) ഇത്തരം ക്വാണ്ടം സിസ്റ്റത്തിന് ഒരുദാഹരണമാണ്. ലംബ ധ്രൂവീകരണം, തിരശ്ചീന ധ്രൂവീകരണം എന്നിവയാണ് ഇവിടുത്തെ രണ്ടു അവസ്ഥകൾ. സാധാരണ ബിറ്റ് എന്നത് ഇങ്ങനെയുള്ള രണ്ടു അവസ്ഥകളിൽ ഏതെങ്കിലും ഒന്നിൽ ആയിരിയ്ക്കും. എന്നാൽ ക്യൂബിറ്റ് ഇത്തരം രണ്ടു അവസ്ഥകളുടെ ഒരു വിശിഷ്ടസ്ഥിതിയിൽ ആയിരിയ്ക്കും ഉണ്ടാവുക. ക്യൂബിറ്റുകൾക്ക് ഇങ്ങനെയുള്ള വിശിഷ്ടസ്ഥിതിയിൽ നിലനിൽക്കാനുള്ള കഴിവാണ് ക്വാണ്ടം കമ്പ്യൂട്ടിങ്ങിന്റെ അടിസ്ഥാനം.
പേരിന്റെ ഉത്ഭവം
ബെഞ്ചമിൻ ഷൂമാഹർ ആണ് ഈ പേര് നിർദ്ദേശിച്ചത്. വില്യം വൂട്ടേഴ്സുമായുള്ള ഒരു സംഭാഷണത്തിനിടയ്ക്ക് ഒരു തമാശയ്ക്കായാണ് ഈ പേര് മുന്നോട്ടു വെച്ചതെന്ന് അദ്ദേഹത്തിന്റെ ഒരു പ്രബന്ധത്തിന്റെ കൃതജ്ഞതാപ്രദർശനത്തിൽ പറയുന്നുണ്ട്.
ബിറ്റും ക്യൂബിറ്റും
വിവരത്തിന്റെ അടിസ്ഥാന ഏകകമാണ് ബിറ്റ്. ഇതുപയോഗിച്ചാണ് സാധാരണ കംപ്യൂട്ടറുകൾ വിവരം രേഖപ്പെടുത്തുന്നത്. ഇതിന്റെ ഇലക്ട്രോണിക് മെക്കാനിസം എന്തുതന്നെയായിരുന്നാലും ഇതിന്റെ രണ്ടു അവസ്ഥകളെ സാധാരണ 0, 1 എന്നിങ്ങനെ വിളിയ്ക്കുന്നു. അല്ലെങ്കിൽ false, true എന്ന്. ഒരു എലെക്ട്രിക്കൽ സ്വിച്ചുമായി താരതമ്യപ്പെടുത്തുകയാണെങ്കിൽ ഓഫ് ആയ സ്ഥാനമാണ് 0 എന്നു പറയാം, ഓൺ ആയ സ്ഥാനം ആണ് 1 എന്നു പറയാം.
ആത്യന്തികമായി രണ്ടു ഡി.സി. വോൾടേജ് നിലകളാണ് ബിറ്റ്. ഇതിനിടയ്ക്കുള്ള നിലകൾക്ക് പ്രസക്തിയില്ല.ഒരു നിലയിൽ നിന്നും മറ്റേ നിലയിലേയ്ക്ക് മാറുന്നത് പൊടുന്നനെ ആയിരിയ്ക്കണം. എന്നാൽ എലെക്ട്രിക്കൽ സർക്യൂറ്റുകളിൽ ഇങ്ങനെ പൊടുന്നനെ മാറാൻ സാധിയ്ക്കാത്തതുകൊണ്ടു അവയ്ക്കിടയിൽ വളരെ ചെറിയ ഒരു സംക്രമണസമയം ഉണ്ടാകും. ഇത് എത്ര കുറയുന്നോ അത്രയും നല്ലത്.
ക്യൂബിറ്റിന് സാധാരണ ബിറ്റുമായി ചില സാമ്യങ്ങൾ ഉണ്ട്. ഒരു ക്യൂബിറ്റ് അളന്നാൽ അതിന് രണ്ടു അവസ്ഥകളാണ് ഉള്ളത്. ഇതിനെ സാധാരണ ബിറ്റിന്റെ വിലകളെപ്പോലെ തന്നെ 0, 1 എന്നിങ്ങനെ വിളിക്കാറുണ്ട്. എന്നാൽ ഇവ തമ്മിൽ വളരെ പ്രധാനപ്പെട്ട ഒരു വ്യത്യാസം ഉണ്ട്. എപ്പോഴും ബിറ്റ് ഈ രണ്ടവസ്ഥകളിൽ ഏതെങ്കിലും ഒന്നിലേ കാണൂ. എന്നാൽ അളക്കുന്നതിനു മുൻപ് ക്യൂബിട് ഈ രണ്ടവസ്ഥകളുടെ ഒരു വിശിഷ്ടസ്ഥിതിയിൽ ആയിരിയ്ക്കും. ഒരു ബിറ്റിനെ ഒരു ക്യൂബിറ്റിൽ സംഭരിയ്ക്കാം. പക്ഷെ ക്യൂബിറ്റിന് അതിലും കൂടുതൽ വിവരം സംഭരിയ്ക്കാൻ സാധിയ്ക്കും, സൂപ്പർ ഡെൻസ് എൻകോഡിങ് എന്ന വിദ്യ ഉപയോഗിച്ച് രണ്ടു ബിറ്റ് വിവരം വരെ.
പ്രതിപാദനം
ക്യൂബിറ്റിന്റെ അളന്നാൽ കിട്ടുന്ന രണ്ടു അവസ്ഥകളെ അടിസ്ഥാന അവസ്ഥകൾ (അല്ലെങ്കിൽ അടിസ്ഥാന സദിശങ്ങൾ) എന്നു വിളിയ്ക്കുന്നു. ഈ സദിശങ്ങളെ ,
എന്ന് വിവരിയ്ക്കാം. പോൾ ഡിറാക് കൊണ്ടുവന്ന ബ്രാ-കെറ്റ് പ്രതിരൂപങ്ങൾ വഴി ഏതു ക്വാണ്ടം അവസ്ഥകളെയുമെന്ന പോലെ ഇവയെയും അടയാളപ്പെടുത്തുന്നു. | 0 \rangle, | 1 \rangle എന്നിവയാണ് സാധാരണയായി ഇവയെ രേഖപ്പെടുത്താൻ ഉപയോഗിയ്ക്കുന്നത്. ഇവയെ 'കെറ്റ് 0', 'കെറ്റ് 1' എന്നിങ്ങനെ ഉച്ചരിയ്ക്കുന്നു.
ക്യൂബിറ്റ്‌ അടിസ്ഥാന അവസ്ഥകളെ പരസ്പരം യോജിപ്പിയ്ക്കുകയും ചെയ്യാം. ഉദാഹരണത്തിന് വിശിഷ്ടസ്ഥിതിയിലുള്ള രണ്ടു ക്യൂബിറ്റുകളുടെ അടിസ്ഥാന അവസ്ഥകളെ ഇങ്ങനെ രേഖപ്പെടുത്താം: ,, and .
ക്യൂബിറ്റ് അവസ്ഥകൾ
ലഘുചിത്രം|ബ്ലോഹ് ഗോളം ഉപയോഗിച്ച് ഒരു ക്യൂബിറ്റിനെ രേഖപ്പെടുത്താം. ഈ ചിത്രത്തിൽ സംഭാവ്യതാ ആയാമങ്ങൾ (probability amplitude) എന്നിവയാണ്   . ശുദ്ധമായ ഒരു ക്യൂബിറ്റ് എന്നാൽ അതിന്റെ അടിസ്ഥാന ക്വാണ്ടം അവസ്ഥകളുടെ വിശിഷ്ട സ്ഥിതിയിൽ ഉള്ള അവസ്ഥയാണ്. ഈ വിശിഷ്ടസ്ഥിതിയെ അതിന്റെ അടിസ്ഥാന അവസ്ഥകളായ  |0 \rangle, |1 \rangle  എന്നിവയുടെ ഒരു രേഖീയസഞ്ചയം (linear combination) ആയി രേഖപ്പെടുത്താം :
ഇവിടെ  α  ,  β  എന്നിവ സംഭാവ്യതാ ആയാമങ്ങൾ ആണ്. പൊതുവെ ഇവ സങ്കീർണസംഖ്യകൾ ആണ്. ഈ ക്യൂബിറ്റിനെ അടിസ്ഥാന ബേസിസിൽ അളന്നാൽ അതിന്റെ ഫലം |0 \rangle ആകാനുള്ള സംഭവ്യത ഉം അതിന്റെ ഫലം  |1 \rangle  ആകാനുള്ള സംഭവ്യത | \beta |^2. ഈ സംഭവ്യതകളുടെ വർഗ്ഗങ്ങൾ തമ്മിൽ കൂട്ടിയാൽ 1 കിട്ടണം എന്നുള്ളതുകൊണ്ട് (സാധാരണ ഭൗതികത്തിൽ ഒരു സംഭവത്തിന്റെ സംഭവ്യതകൾ ഒന്നിൽ കുറവുള്ള ഒരു വാസ്തവികസംഖ്യ ആയിരിയ്ക്കും. ഇവ തമ്മിൽ കൂട്ടിയാൽ 1 കിട്ടും. ഉദാഹരണം ഒരു നാണയം ടോസ് ചെയ്‌താൽ തല മുകളിൽ വീഴാനുള്ള സംഭാവ്യത 0.5 ഉം വാൽ മുകളിൽ വീഴാനുള്ള സംഭാവ്യത 0.5 ഉം ആണ്. ഇവ തമ്മിൽ കൂട്ടിയാൽ 1 കിട്ടും. നാണയം ടോസ് ചെയ്‌താൽ എന്തായാലും തലയോ വാലോ മുകളിൽ ആയി വീഴുമല്ലോ. എന്നാൽ ക്വാണ്ടം ബലതന്ത്രത്തിൽ സംഭവ്യത ഒരു സങ്കീർണസംഖ്യയാണ്. അവ തമ്മിൽ കൂട്ടിയാൽ അല്ല, അവയുടെ നീളങ്ങളുടെ വർഗ്ഗങ്ങൾ തമ്മിൽ കൂട്ടിയാലാണ് 1 കിട്ടുക. സങ്കീർണസംഖ്യകളുടെ നീളങ്ങൾ എങ്ങനെ കണ്ടു പിടിയ്ക്കാം എന്ന് ആ ഭാഗത്തു നോക്കുക. അതിനുള്ള ഒരു കുറുക്കുവഴിയാണ് അവയുടെ വർഗം കാണുക എന്നത്.) \alpha, \beta എന്നിവ താഴെപറയുന്ന സമവാക്യത്താൽ ബന്ധിതമായിരിയ്ക്കും
ബ്ലോഹ് ഗോളം
വിശിഷ്ടസ്ഥിതിയിലുള്ള ഒരു ക്യൂബിറ്റിനെ ഒരു ബ്ലോഹ് ഗോളം ഉപയോഗിച്ച് ചിത്രീകരിയ്ക്കാം. തന്നിരിയ്ക്കുന്ന ചിത്രത്തിലെ ഗോളം ശ്രദ്ധിയ്ക്കുക. ഇതിന് ഒരു ഉത്തരധ്രുവവും ഒരു ദക്ഷിണധ്രുവവും ഉണ്ടല്ലോ. സാധാരണ ബിറ്റ് ഏതുസമയത്തും ഇതിൽ ഏതെങ്കിലും ഒന്നിൽ ആയിരിയ്ക്കും. ഈ സ്ഥലങ്ങൾ |0 \rangle, |1 \rangle എന്നീ അടിസ്ഥാന അവസ്ഥകളെ സൂചിപ്പിയ്ക്കുന്നു. എന്നാൽ ഗോളത്തിന്റെ ഉപരിതലത്തിലെ മറ്റു ഭാഗങ്ങൾ ഒരു സാധാരണ ബിറ്റിന് ഒരിയ്ക്കലും സന്ദർശിയ്ക്കാൻ കഴിയില്ല. എന്നാൽ ഒരു ക്യൂബിറ്റ് വിശിഷ്ടസ്ഥിയിൽ ആയിരിയ്ക്കുമ്പോൾ ഈ ഉപരിതലത്തിൽ എവിടെയെങ്കിലും ആയിരിയ്ക്കും. ഉദാഹരണത്തിന്  എന്ന വിശിഷ്ടസ്ഥിതി എടുക്കുക. ഇത് ഗോളത്തിന്റെ ഭൂമധ്യരേഖ പോസിറ്റീവ് y ആക്സിസുമായി കൂട്ടിമുട്ടുന്ന ബിന്ദുവാണ്.
ഈ ഗോളത്തിന്റെ ഉപരിതലം ആ ക്യൂബിറ്റിനു എടുക്കാവുന്ന എല്ലാ വിലകളുടെയും ഗണമാണ്. എന്നാൽ ഇതിനെ ക്വാണ്ടം അളക്കലിന് വിധേയമാക്കിയാൽ അത് ഉത്തരധ്രുവത്തിലേയ്ക്കോ ദക്ഷിണധ്രുവത്തിലേയ്ക്കോ ഉടയും (quantum collapse).
ക്യൂബിറ്റ് അവസ്ഥകളിൽ ചെയ്യാൻ കഴിയുന്ന പ്രവർത്തനങ്ങൾ
മുകളിൽ കണ്ട ക്യൂബിറ്റ് അവസ്ഥകളെ നേരിട്ട് ബാധിയ്ക്കുന്ന പല കാര്യങ്ങളും ചെയ്യാൻ കഴിയും.
ക്വാണ്ടം കെട്ടുപിണയൽ (Entanglement)
ക്വാണ്ടം കെട്ടുപിണയൽ ആണ് സാധാരണ ബിറ്റുകളും ക്യൂബിറ്റുകളും തമ്മിലുള്ള ഒരു പ്രധാന വ്യത്യാസം. ഒന്നിലധികൾ ക്യൂബിറ്റുകൾ വിശിഷ്ടസ്ഥിതിയിൽ ആകുമ്പോൾ അവ ചിലപ്പോൾ തമ്മിൽ തമ്മിൽ കെട്ടുപിണഞ്ഞുപോകും(quantum entanglement). ഇത്തരം അവസ്ഥയിൽ അവയിൽ ഒരു ക്യൂബിറ്റിനെ അളന്നാൽ മറ്റേ ക്യൂബിറ്റിന്റെ അളക്കാതെ തന്നെ അളക്കലിനു ശേഷം അതിന്റെ അവസ്ഥ എന്താകുമെന്ന് പ്രവചിയ്ക്കാൻ സാധിയ്ക്കും. (മറ്റേ ക്യൂബിറ്റ് പ്രപഞ്ചത്തിന്റെ ഏതു മൂലയിൽ ആയിരുന്നാലും; അളക്കുന്നതിനു മുൻപ് ഒരു ക്യൂബിറ്റിന്റെ അവസ്ഥ എന്താകും എന്ന് കൃത്യമായി പ്രവചിയ്ക്കാൻ പറ്റില്ല എന്നാണല്ലോ നമ്മൾ ഇതുവരെ കണ്ടത്. ക്വാണ്ടം ബലതന്ത്രത്തിന്റെ ഒരു അടിസ്ഥാന തത്ത്വം അതാണ്. എന്നാൽ ഈ അസാധ്യതയെ ഒരു തരത്തിൽ ഭേദിയ്ക്കാനുള്ള ഒരു താക്കോലാണ് പരസ്പരം കെട്ടുപിണഞ്ഞ രണ്ടു ക്യൂബിറ്റുകളിൽ ഒന്നിന്റെ അളക്കൽ).
ഉദാഹരണത്തിന് ബെൽ അവസ്ഥയിലുള്ള പരസ്പരം കെട്ടുപിണഞ്ഞ രണ്ടു ക്യൂബിറ്റുകൾ എടുക്കുക.
ഇതിന്റെ അർത്ഥം ഇതിനെ അളന്നാൽ കിട്ടുന്ന ഉത്തരം |00\rangle ഓ |11\rangle ആയിരിയ്ക്കും. ഓരോന്നും കിട്ടാനുള്ള സംഭാവ്യത ആണ്. അങ്ങനെ കിട്ടിയാൽ എന്താണ് ഉപകാരം? ഈ കിട്ടുന്ന അവസ്ഥ (|00\rangle അല്ലെങ്കിൽ |11\rangle) രണ്ടു (ഒരേ) അവസ്ഥകളുടെ വിശിഷ്ടസ്ഥിതി (|00\rangle എന്നത് |0\rangle ന്റെയും |0\rangle ന്റെയും വിശിഷ്ടസ്ഥിതി ആണ്. അതുപോലെ |11\rangle എന്നത് |1\rangle ന്റെയും |1\rangle ന്റെയും വിശിഷ്ടസ്ഥിതി ആണ്) ആണല്ലോ. ഇതിനെ (ഉദാ : |00\rangle നെ) ഇനിയും അളന്നാൽ ഇതിൽ ഏതെങ്കിലും ആണ് (|0\rangle അല്ലെങ്കിൽ |0\rangle) ഉത്തരമായി കിട്ടുക. പക്ഷെ രണ്ടും ഒന്നായത് കൊണ്ട് ഒരു പ്രാവശ്യം അളന്നാൽ മറ്റേ ബിറ്റിന്റെ അവസ്ഥ അളക്കാതെ തന്നെ പ്രവചിയ്ക്കാൻ പറ്റും.
കെട്ടുപിണഞ്ഞു കിടക്കുന്ന ഈ ക്യൂബിറ്റുകൾ വേർപെടുത്തി ഒന്ന് അമ്മുവിനും മറ്റൊന്ന് ബിനുവിനും കൊടുക്കുക. അമ്മു തന്റെ ക്യൂബിറ്റിനെ അളക്കുന്നു എന്ന് വിചാരിയ്ക്കുക. അവൾക്കു |0\rangle ഓ |1\rangle. ഇനി ബിനു തന്റെ ക്യൂബിറ്റ് അളക്കാൻ ശ്രമിച്ചാൽ അമ്മുവിന് എന്ത് കിട്ടിയോ അത് തന്നെയാണല്ലോ അവൾക്കും കിട്ടുക; അതായത് അമ്മുവിന് |0\rangle, ബിനുവിനും അത് തന്നെ കിട്ടും, കാരണം |00\rangle മാത്രമാണ് അമ്മുവിന് |0\rangle. ഈ ക്വാണ്ടം കെട്ടുപിണയൽ ക്വാണ്ടം കമ്പ്യൂട്ടിങ്ങിന്റെ ഒരു അടിസ്ഥാന സ്വഭാവമാണ്. ഇത് ഒരു സാധാരണ കമ്പ്യൂട്ടറിൽ ഒരിയ്ക്കലും ഉണ്ടാക്കിയെടുക്കാൻ പറ്റാത്ത ഒരു സ്വഭാവമാണ്.
ഉണ്ടാക്കിയെടുക്കൽ
താഴെക്കൊടുത്തിരിയ്ക്കുന്ന രീതികളിൽ ക്യൂബിറ്റുകൾ ഉണ്ടാക്കിയെടുക്കാം എന്നാണ് ഇതുവരെയുള്ള ഗവേഷണങ്ങൾ തെളിയിയ്ക്കുന്നത്
അവലംബം
വർഗ്ഗം:കമ്പ്യൂട്ടർ വർഗ്ഗം:തിയററ്റിക്കൽ കമ്പ്യൂട്ടർ സയൻസ് വർഗ്ഗം:ക്വാണ്ടം കമ്പ്യൂട്ടിങ് വർഗ്ഗം:ക്വാണ്ടം ബലതന്ത്രം
സോഫിയ ലോറൻ
സോഫിയ വില്ലാനി സികോളോൺ (ജനനം സെപ്റ്റംബർ 20, 1934), അരങ്ങിൽ സോഫിയ ലോറൻ എന്നറിയപ്പെടുന്ന ഒരു ഇറ്റാലിയൻ അഭിനേത്രിയും ഗായികയുമാണ്. ഒരു സൗന്ദര്യമത്സരത്തിൽ പങ്കെടുത്തിനുശേഷം അഭിനയകലയിൽ പ്രോത്സാഹനം ലഭിച്ച സോഫിയ ലോറൻ, 1950 ൽ തന്റെ പതിനാറാമത്തെ വയസിലാണ് സിനിമാജീവിതം ആരംഭിച്ചത്. 1956 ൽ പാരമൗണ്ടിനൊപ്പം അവരുടെ അഞ്ചു ചിത്രങ്ങളുടെ കരാർ ലഭിച്ച് തന്റെ അന്താരാഷ്ട്ര കരിയർ ആരംഭിക്കുന്നതുവരെ ദശാബ്ദത്തിന്റെ ആരംഭത്തിൽ സിനിമകളിലെ പല അപ്രധാനമായ ചെറു വേഷങ്ങളിലും അവർ പ്രത്യക്ഷപ്പെട്ടിരുന്നു. ഈ സമയത്തെ ശ്രദ്ധേയമായ ചലച്ചിത്ര വേഷങ്ങളിൽ 'ദ പ്രൈഡ് ആന്റ് ദ പാഷൻ', 'ഹൌസ്ബോട്ട്', 'ഇറ്റ് സ്റ്റാർട്ടഡ് ഇൻ നേപ്പിൾസ്' എന്നിവ ഉൾപ്പെടുന്നു.
വിറ്റോറിയോ ഡി സിക്കാ യുടെ 'ടു വിമൻ' എന്ന ചിത്രത്തിലെ അവരുടെ മികച്ച പ്രകടനംവരെ ഒരു അഭിനേത്രിയായുള്ള സോഫിയയുടെ കഴിവുകൾ തിരിച്ചറിയപ്പെട്ടിരുന്നില്ല. ലോറന്റെ മികച്ച പ്രകടനം അവരെ 1962 ൽ ഏറ്റവും മികച്ച നടിക്കുള്ള അക്കാദമി അവാർഡിന് അർഹയാക്കി. ഒരു വിദേശ ഭാഷാ ചിത്രത്തിലെ അഭിനയത്തിന് ഓസ്കാർ നേടുന്ന ആദ്യ അഭിനേത്രിയായിരുന്നു അവർ. 'ടു വിമൻ', 'യെസ്റ്റർഡേ, ടുഡേ ആന്റ് ടുമോറോ', 'മാര്യേജ് ഇറ്റാലിയൻ സ്റ്റൈൽ' (ഇതിലെ അഭിനയത്തിന് രണ്ടാമത്തെ ഓസ്കാർ നാമനിർദ്ദേശം ലഭിച്ചിരുന്നു), 'സൺഫ്ലവർ', 'ദ വോയേജ്', 'എ സ്പെഷ്യൽ ഡേ' എന്നിവയിലെ അഭിനയത്തിലൂടെ മികച്ച അഭിനേത്രിക്കുള്ള ആറ് ഡേവിഡ് ഡി ഡൊണാറ്റെല്ലോ അവാർഡുകൾ നേടിയതിന്റെ സർവ്വകാലറെക്കോർഡ് അവർ നിലനിർത്തി. 1970 കളുടെ ആരംഭത്തിൽ ഒരു കുടുംബ ജീവിതം ആരംഭിച്ചതിന് ശേഷം, സോഫിയാ ലോറൻ വല്ലപ്പോഴും മാത്രമേ സിനിമകളിൽ പ്രത്യക്ഷപ്പെട്ടരുന്നുള്ളു. പിന്നീടുള്ള വർഷങ്ങളിൽ 'ഗ്രംപിയർ ഓൾഡ് മെൻ' (1995), 'നയൻ' (2009) തുടങ്ങിയ അമേരിക്കൻ ചലച്ചിത്രങ്ങളിൽ അഭിനയിച്ചു.
അക്കാദമി പുരസ്കാരം കൂടാതെ, ഗ്രാമി പുരസ്കാരം, അഞ്ച് പ്രത്യേക ഗോൾഡൻ ഗ്ലോബ്സ് പുരസ്കാരങ്ങൾ, ഒരു BAFTA അവാർഡ്, ഒരു ലൌറൽ അവാർഡ്, വെനീസ് ഫിലിം ഫെസ്റ്റിവൽ മികച്ച നടിക്കുള്ള വോൾപി കപ്പ്, കാൻസ് ഫിലിം ഫെസ്റ്റിവലിൽ മികച്ച നടിക്കുള്ള അവാർഡ്, 1991 ൽ ഹോണറി അക്കാഡമി അവാർഡ് എന്നിവ സോഫിയ ലോറനു ലഭിച്ചിരുന്നു. 1995 ൽ, ആജീവനാന്ത നേട്ടങ്ങൾക്കുള്ള ഗോൾഡൻ ഗ്ലോബ് സെസിൽ ബി. ഡെമില്ലെ അവാർഡ് കരസ്ഥമാക്കി. 1999 ൽ, അമേരിക്കൻ ഫിലിം ഇൻസ്റ്റിറ്റ്യൂട്ട് നടത്തിയ 'AFI's 100 ഈയേർസ്... 100 സ്റ്റാർസ്' എന്നു പേരുള്ള സർവ്വേയിൽ ഏറ്റവും മുന്നിട്ടുനിന്ന 25 വനിതാ ചലച്ചിത്ര ഇതിഹാസങ്ങളുടെ പട്ടികയിൽ ലോറനെ 21 ആം അംഗമായി ഉൾപ്പെടുത്തിയിരുന്നു. ആ പട്ടികയിലെ ഇപ്പോൾ ജീവിക്കുന്ന എക അഭിനേത്രി സോഫിയ ലോറൻ ആണ്.